In That Zik! - Chinland Today Media\nNovember 24, 2014 2:58 pm·0 comments\nLettu: Lal Lian Zual\nPalik ka si ih ka hna cu kum 14 lai ka `uan zo. In zirhdan a si hleiah ka hna`uan in a kentel mi a si ruangah ziangtik lai khalah ralringin ka um ringring. Mipi lungawi lo duhphawrh tivek tla hi buainak an tuahlonak dingah an dungin kan thlun `heu. Anmah khalin an tum cia si lem lo, ziangmaw titi ih buainak tuahih an ban `um tla a um ve hnuaihni. Mibeidawng thin-aithawkin senpi umnak ih buainak an tuah ciamco cang khal a um. Hivek can ih pawimawh emem cu vaivuan lo ih thindaite ih um a si. Kan vaivuan pang a si cun buainak tifel loin kan bet sawn ding tinak a si.\nKiltu Aiah Tuartu; Misual kutthlak tuar runtu ah ruataw in, ziangtik can khalah kiltu thinlungpu ih ka um laiah, zan khat cu kiltu aiah tuartu dinhmunah ka um ve ta tlat mai! Kiltu ih ruataw Pathian hrimhrim mamawhnak nei lo cun Pathian lo cu kiltu dang ka nei lo ti ka theifiang ve ta.\nKa ihnak khan ih thithlepih ka ihthah lai cu ka nupi `awng awn cun in `hang lualli. A `awng mi cu, “Ziang a cang, John?” ti men a si nan thinphang le mak tinak aw a tel ruangah ka harh lohli. Ka fapa kum 17 mi John cun, “Aw..si..” ti lo cu `awng dan ding a thei lo. Ka hun zoh cu ka ihnak khan pindan sangka ah John cu dingin a ra lang. Cuih zan cu a nau kum 15 mi thawn `halai khawm ah an khawmaw ve ruangah an ra tlun phahah an maw`aw in thil a su pang simaw ah ka ruat men.\nJohn cun a dunglam cu in kawhhmuh i, a dungah cun a nau Beau cu hmaituam mi pakhat hin a lu cu a meithal thawn a rak sawh cu ka hei hmu. Cuvek cu palik `awngkam cun, ‘inn ih luhhnawh suamawknak(home invasion robbery)’ kan timi cu a si. Suamhmang tawn ciocio ah cun thih `ihnungbik phun suamawknak kan tawng ti ka theifiang hngal. A thupten, kan theih lo laiah kan thil ruk an tum lo ih kan um lai, kan mithmuh rori ah kan thil neihpawl lakih a `ul cun kanmah khal mi thah an hreh lo ti a fiang. TV le CVR tivek hleilo zianghman kan neih lo thu sim sehla an zum pei maw? Rak zum lo ta sehla ziangtin in tuah ding?\n‘Ka meithal la thei hleuhhli sehla cun aw…’tiin thu ka ruat. Lak thei dan khal a um men thei. ‘Aih cuvek a ci lo. Keimah lawng ka si lo. Ka nupi fanaupawl in an thih phah thei’. Curuangah an ti mi pohpoh tuah cu a fimthlak bik ding. Hivek suamawknak ih thi le hriamhmapu an um `heunak san cu an suam mipawlin an rak do ve `heu ruangah a si ti ka thei zo. Curuangah an duh vekvek an tuah thei hi a dikbik ding.\nZial ah Bawk Aw; Hmaituam cingih ka fapa puakruk thawn sawhtu kiangah cun midang hmaituam tho hi a rawng lang leh ta. Theih tumih zoh an hua, thei vekih kan um pang cun an thingphang ih an duh hnakih hla an feh dingih in that mei thei a si. Curuangah fiang takih an hmel zoh lo vekih lang cu ka tumbik mi pakhat a si. Kan fapa pahnih le kannih nupa cu khan pakhatah cun in retkhawm ih a kim lo cu kan fanu kum 12 mi pindan dangih it Nicole lawng a si. An hmuh tikah ziang a cang ding? Insangih cuvek hawn tawn cun ka insangpawl hrangah cun ka thinphang nawn. Ziangmaw pang menah kan zate ih thi thei kan si si. Ziangkhal cang sehla Khrihah kilhim kan si zo ti ka theihnak cun ka thla a muangter nasa. Cucu ka hnemawknak um sun cu a si thlang mai.\nMeithal kengtu sawn cu, “Zialah bawk aw” i ti hrukhro. Cutin phar le ihkhun karlak zialah cun ka hawn bawk zuarzi. Tlangval pawisa duh menmen in in suam lo, palik in misual kan tuah vek cekci in in tuah ruangah an vawi khat tinak a si lo ti a fiang. An thiam tuk. A meithal cu ka hawn hmu zuakzi ih Magnum .357 simaw .38 si vekin ka thei. Meithal `ihnung ngaingai a si. Ka bawkkhup lai cun misual kut le ke `awnnakih an hman `heu Tape- hnang (duct tape)dirh awn ka thei ta. Meithal keng lo sawn cun ka kut dung lamih `awn le erhnak le ka ke erhkhawmnak ah a hmang. Ka hmur a rawn erhpit hngal fawn.\nHivek an tuah sung hmuah cu an kut-rin a lang lonak dingah kutbun an bun `heh. An sulhnu an thup thiam hleiah an vaivuan miah lo. An nehsawh lawlaw.\nMeithal Awn Thupnak Lukham\nBawkkhup ih ka um hnu ah ka lu cu lukham thawn an rawn khuh thlang. Hi khal hi Training-nak ih kan zir cia mi kha a si. ‘Misualpawl hin an mi thah cu lukham an dam `heu, cucun meithal awn a thup hleiah thisen `ekdarh ding a kil’ tiih misual neh zawtnak dingih kan rak zir `heu cu keimah in kahnakah an hmang zik thlang. Lukham dang pakhat a thuah bet deuhdeuh sapbai!! Ka cang pang cun ka nupi fanaupawl in an tuar zik ruangah hngah mai lo cu ti theih dang ka nei lo.\n‘Kun te hen” tiin Danice cu an hawn hro khurkho. Pakhat in a t`emt`awn lai cun pakhat in kapthat dingin in hro camcin. Danice an phuar hnu cun ka fapa pahnih khal an phuar ve ti an thawm in ka thei mai.\n“ Mi ra leng ding an um maw?’ tiin in sut ih kei cun an um lo thu ka sim. Ka hmur an erhpit ruangah ka `awng an thei thei lo. Ka hmur cu an hawn phawih hnu cun kan thawmah khatlam ih it kan fanu Nicole cu a `hang dingin a rung lut pang ding ka phan ruangah dimte in, ‘An um lo’ ka hun ti.\n“Khawiah na pawisa bawm”\nA umnak ka sim.\n“ Khawiah na sui `hi” tiin Danice cu an sut leh in.\n“Pawhdawh tlun tabik ah”\nA neitupawl cuti cang thei loi kan bawkkhup lai cun thinphang lo le muang ememin kan inn sungih thil mankhung pauhpauh cu uluk takin an hawl thlang. An duhtawk an ngah hnu ah, “ Na zunghruk ka phawih thei lo ahcun na kutzung thawn ka tan ding” ti thawm ka thei. Danice cun a hmur erhbeh `awng thei mumal lo thawn fiang lo takin , ‘Na dirh phah in merh aw” a hun ti hnuaihno.\nMeithal kau awn ihsi cun meithal keng sawn cun a meithal cu kah mai theihin a ret ti ka thei. Reilote hnu ah, “Hinah nauhak pakhat a rak it ziar a si hi” tiih an be-aw ka thei. Nicole ih it cu an hei hmu ngah ti a fiang, ka `ih vek cekci in thil a cang thluh ti ka theih tikah ka mang a bang nasa.\nKa fanu cu an kawk hmaurhmo, “Bawk aw” tiin aw hrang takin thu an pe. ~apin a dodal dingih thil a pawi thluh pang ding ti ka phang nasa. “Bawpa vaivuan lo dingin bawm aw” tiah thla ka cam. Asinan vanneih thlak takin Nicole cun thu a awih mai a si ding thawm a um nawn lo. Thilerhnak tape hnang an hik awn ka vun theih cun kanmah vekin Nicole cu an phuar ti ka theih tikah ka thawpi ka suah hlunhlo lehlam sawn.\nThlacam Mai Lo Cu\nPalik ka si ih ziangtik lai can khalah ka nun hi sual do ih neh dingin ka man ringring. Cuih ruahnak cun ka nunphung a uk ih ka hna`uan khalah nasa takin ka hlawhtlin phahin ka thei. Tui ‘umah hivek thil hi keimah rori parah a thleng thei ding ti ka ruatsuak dah lo. Police…ka ruatsuakaw ih hiti thil an hawl vivo cun ka palik tacik an haisuak tengteng ding! An hmuh pang cun misualpawl cun palik tihrimnak hrimhrim khalah kan insang parah ziangkhal tuah an duh ding…Palik nunphung ka rak zir dah mi ihsin ziangkim ka theithiam cia `heh. Sihmansehla ti thei zianghman ka nei lo. “ Bawipa ti thei ka nei lo, in humhim aw” tiih thlacam mai cu ka ti thei umsun a si.\nPakhat ra lut awn thawm ka thei ih ka bank card le ka wallet (pawisa bawm) a run keng lut. Ka PIN number in sut ih ka sim. A theisual ih ka simsal., “Pawisa va laksuah kan tum ding ih na rel sual pang cun na thi si mai” in hei ti bet.\nKhawiah ha na Meithal?\nPakhat cu a feh hluthli ih a reh reprep. In kiltu cun a meithal cu khat tawkin a kau awn leh t`hukt`ho t`heu. Ka sungtepawl t`ih phang au-awn ngai a nuam lo nasa. Cuih hnuah pakhat a ra lut ih ka kiangah ngawi khiaukhi in a din hnu ah, “…Palik na `annak kum ziangzat a ti zo?” i run ti cutci ta. Ka tacik (badge) an hmu tinak a si. Ka meithal an hawl tengteng. Ka meithal 40 Caliber Glock kha, an hmuh tikah cun ka meithal rori thawn in kap that a si mai. Ziangah maw? ka meithal cun ka insang zate-in in kapthat ding ih ka meithal cu ka kutah in humter ding. Cutin ka sungte cu ka kahthat hnu ah kleimah le keimah ka kapthat aw tivekin an langter thei thlang. Ka t‘ihphan mi zate a thleng dik vivo thlang!!\n“Na meithal khawiah..?” Ka zum vek cekci. Ziangtin ka tuah ding? Thuphan sim ningla cutin can malte tlaiter sehla teh? Si lo. Thungai lawng sim hi a dikbik ding.\n“Thlalang sir…ka taikhap kiangah a si ka zum.”\n“Thuphan na per ciangbal. Kannih khalin ka zum ih a rak um lo”\nKa Can a Cem Zik\nKa thei lo ngaingai. Ka hun ruatsal. Ka rak tisual ngai. A hlan ih trainging ka neih ihsin ka maw`aw hnuai ih ka ret ka lasuak hrih lo ti ka thei veten ka sim hngal. Pakhat cu a feh hngal ih reilote ah, “Hinah ka hmu” ti cingin a ra lutsal. Ka zum vekin a dik vivo si!! Cuih awthawm cu milai aw thawm ka theih netabik a a si men thei. Asinan in that hrih lo…!\n~awng Thlamuan Thlak Lo\nAn duh vek an ngah hnu cun an hotupa cun, “Ka feh leuleu. Ka feh tik le kan feh hnu minit 10 ah palik na fawn dingih an ra lo runsuak mai ding” i ti ta mai. Ka nufapawl cu an thaw a suak huaihi. Asinan kannih palik hrangah cun thlamuan um lo nasa. ‘Hivek misual in in hnemnak hi zum lo ding. Buainak tuah loih hnangam takih in umter hnu ah mi thah an duh ruangah’ ti a si. Cutin ka can cem a nai ti ka zum hnget sinsin.\nCuruangah cang ding cun tu hi cang tikcu cu a si. Pabik ka si ih hi insang hotu ka si ruangah anmah kilhim cu ka `uan vo hrimhrim a si. Kan zate in thih hngakin hinah dunglam kut t`emt`awn kan si si.\nBawipa na kutah\nIn that zik rori ih ka theih cun ka thin a hung pit uk-o. Ti thei mi ka nei lo. Pa-awkter ih do ve cu kan trainging-nak ah a `angkai lo ti kan rak zir thluh zo si. Beidawng tak cingin, “ Bawipa na ta kan si. Na kutah kan um. Na thu thu…” tih mai lo cu rel ding dang ka nei lo.\nInn hnuai lamah maw`aw retnakah thawm ka thei. Car nunter awn ka thei bet. A awn ihsi cun keimai maw‘aw awn rori a si. Keimai Van maw‘aw cu an ru ih an tlansuahpi rori ti a awn ihsin ka thei thei. Cuih hnu cu a reh khepkhep.\nNgam lo cing cun ka hun cang ih ,”Nan um kim maw?’ tiin ka hun phun siapsi. “Ka pa, kan um `heh ko” titu cu ka fapa John ih aw a si. “Cang hlah uh, an ra kirsal thei hokhaw” ti ka sim hai.\nThawm dim emem cun ka hun to. In t`emnak ka hun phawih ih khua ka hawi vel cun suamhmangpawl cun in tlansan thluh zo ih ka theih ruangah ka hun ding. Kan inn ah cun ziang thang ha an kam ti kan theih lo ruangah zamrangten kan tlansuak ih kan inhnen Flewelling tei inn ah cun kan tlanlut hngal. Cutawk ihsin palik kan fawn hngal.\nHmun ralmuangah cun ka thunei in lairel khal ka thiam leh zutzo nasa. Sikhalsehla dinhmun a hun siat taktak cun thuneitu ngaingai cu Pathian sawn a si ti ka theifiang thlang nasa. Curuangah ka thil thlirdan cu a thlengaw hngal verver a si.\nPalik hnenih kan theihawkter hnu cun ka puzawn tei inn ah ka `hawnaw hngal. Kan inn cu a zate in misual kutneh (criminal scence) a si ruangah an zohhliah thluh ta a `ul thlang. Cuti an zingzawi thluh hnu cun misual cu kaih hngal dingah ka ruat. Asinan an kaih lohli thei lo ruangah nuam ka ti lo lehlam nasa.\nPhone thawn mi ka biak laiah ka pizawn cun inn hmaiih palik Car ding a hun hmu ngelcel. Palik pakhat cun tlangval pakhat cu kaiin maw`aw sungah a tul lut lai ka hei hmu. Ka fale cun sangkate puanzar phen ihsin an hei zoh ih, “Khipa cu in suamtu lakih pakhat a si rori” a ti ta mai.\nA mak nasa, in suamtu lakih pakhat cu ka pizawn tei inn hmaiah cun sualnak dangpi thawn an kaih lai cu ka hmu cu a si ta mai. Pakhat an kaih hnu cun an hun dawp ih reilote ah an zate cun an kai thluh ta mai.\nA maknak emem pakhat cu thut`henak zungih feh t`ul loin anmahte an phuangaw ih an sualnak hrang dan vekih hremnak pek hngal an si. Phuangaw lo ta pang sehla in suam laiah khan an fimkhur tuk ruangah kutneh le zianghman kan inn ah khan hmuh theihin an tan fawn si lo, a buaithlak nasa ding. A tawizawngin hivek thil sual tuahnak le suamawknak hi leitlunah a tam nasa `heu. A zingzawitu ih t`an cang khal tampi ka nei ve. Tui t`umih kan tawn mi hi thil danglam le mak khal a si lem lo. Asinan zirlai namen lo in tan ta a si.\nPalik theihnak ihsi cu hipawl hi ka rak thei zo. A sangsang ten a ra cang ding mi rak zumdan ka tuah thei. Asinan a tuartu lam theihnak ihsin ka rak thei dah lo. Hi vek buainak hi ka neh thei le ka tifel theih maiah ka rak ruat `heu, asinan ka tifel thei remrem lo, palik si khalin umzia a um lo cang a rak um ti ka theisuak. Cuhnak hmanin pacang`ha tiaw ve si hin thlacam ti lo cu ti theih mi pakhat hman kan neih lo ni hi a rak thleng thei ti ka fiang tuk thlang.\nKhaih suamhmangpawl khan in suam si hmang ka rak ti ih, asinan in rak suam lo. Thuneitubik hmang ka rak tiawk t`heu kha thuneitu ngaingai cu Amah a si ti kan theih theinak dingah in zirh dingin Pathian in khai suamhmangpawl kha a rak thlah sawn a rak si. Cuti rak si lo ta sehla hi thu ngan thei dingin ka dam nawn lo ding.\nHminsin; Senhri Megazine ih suah zomi a si#\nSAN-TILUAN (Refugee San)\nSannak A Nei Lo Mi Thusutnak???\nDAWTMI KA FAR : By- Salai DL Senling


Manny Pacquiao In Khuanu A Rak Nei Ve Maw Si? - Chinland Today Media\nDecember 28, 2015 8:07 am·0 comments\n‘Zianghman silo leidip lak ihsin I cawisang tu Bawpa Pathian ka thangthat’ ti theutu, leitlun boxing thiam hminthang Manny Pacquiao cu Miss Philippines Pia Wurtzbach in leitlun pumhuap ih lengdawh mawibik sinak lukhum thawn an ram ih ara kirsal thei ruangah a lungawinak mikip theih dingah a pholang.\nManny Pacquiao cun “Miss Philippines Pia Wurtzbach nehnaka conak cu tui hmaisabik boxing ih ka neihnak dingah a cang suak hrimhrim ding” tiah a sim. Miss Philippines Pia Wurtzbach ih nehnak cu Manny Pacquiao hrangah thazanglaknak ah hmangin “Neita mi a thong tikah cun ka neh hrimhrim ding” tiah a sim.\nKan dung May thla ih Floyd le Pacquiao an boxing awk lai ah ruahlopin Manny Pacquiao a cak lo lai caan ah tui Miss Philippines Pia Wurtzbach in Manny Pacquiao hnen ah le Philippines mipipawl hnenah tiamkamnak a rak nei. Cucu, Manny Pacquiao an thlak ruangah keimah leitlun ih lengdawh mawibik sinak laksawng ka ngah ding timi a rak si. Cucu tuitum ah a takin Pia Wurtzbach in a kim ter a si.\nCurungah kei khal tui neta boxing ka thong ding mi cu kan ram lengdawh mawi hleice Pia Wurtzbach hrang le kan ram mipi hrangah a thabik le nehnak co dingin ka bei ve hrimhrim ding tiah a sim.#\nMi Nehlo Tihhrut Pacquiao Thawn Lek Tlang Ka Paih Nawn Lo: MayWeather


CHINA RAMIH QUARANTINE CENTER IH LUT MYANMAR MI PAWL AUGST NI 1 EI DING AN DAWNG NAWN LO – Thechinlandtoday\nCHINA RAMIH QUARANTINE CENTER IH LUT MYANMAR MI PAWL AUGST NI 1 EI DING AN DAWNG NAWN LO\nadmin August 5, 2021 Leave a Comment on CHINA RAMIH QUARANTINE CENTER IH LUT MYANMAR MI PAWL AUGST NI 1 EI DING AN DAWNG NAWN LO\nChina ram leh Myanmar ram riawknak China ram sung lam ShweLi khuaih quarantine center pakhatih an ret mi Myanmar mi pawl cu August ni 1 ih sin ei in ding an pek nawn lo ruangah an mangbang nasa tih social media lam ih sin theih a si.\nQuarantine lut mi lak ih sin mi pakhat cun Raw lei ding in pek thei lo ruangah ni khatah chow bur 2 leh tidai bur 3 in pek ih, ci mi khal in pe mumal theih loh bakah kan zatenkan dawng kim thei lo. Tidai in ding bur co lo pawl cun, Ekin ih hman ding mi tidan an in ih, Nauhuak leh naupai pawl cu room dangah ret an si ruangah an bawm aw thei lo ih, Hi mi hmunah hin Myanmar lam mi mipa leh nunau 150 hrawng kan um ih, harsatnak kan tawng rero lai a si tiin a tarlang a si.\nShweLi khua leng lam ih Q Center-ih kiltu pawl Myanmar mi quarantine center-ih um pawl cu thawng in (jail)-ih um mi bangin an um ih, a lengih sin tawhin an kalh khum ih, rawl ei man pe zo leh pe hrih lo pawl khal August ni 1 ih sin ei ding an pe nawn lo tiah theih a si, Curuangah, Q center-ih lut pawl cu raw lei lo ruangah an nuar ih, Myanmar lamah kuat an si lo ruangah a tawpah tanpinak hmuh theih beiseiin social media lamah tanpinak an dil ta a si.\nQ center-ih lut ve pakhat cun, “Covid hrik khal an hmu lo ih, In pakhatah China mi leh Myanmar mi pawl an um khawm ih, Myanmar lam mi lawng an hruai suakih an Quarantine ih. Police leh kan puten pawisa kuan a tul lo, va thlun mai uh in ti ih, a si nan Quarantine Center kan thlen cun pawisa in dil leh si ih, kan buai ta a si,” tiin a sim.\nCuruangah, Q Center-ih lut cun social media ih sin China thuneitute hnenah ‘China ramin Myanmar mite raw lei ding a pek thei lo cun, Myanmar ram lamah tlung ter seh, Quarantine luhter lo leh, Myanmar migrant worker pawlin hna tuan ding an neih loh ruangah, pawisa an nei lo ih, Q center-ih ret an si cun pawisa dil sin awn hlah she, tiin an phur.\nChina cozah cunJuly thla ah khan a ram sungih um siannak document felfai nei lo leh regular-ih pawisa lak luh nei lo foreigner-pawl dawisuah a tum thu a puang suak ih, a Sinan tuah cun um siangnak. document ziangkim nei, China ramrih um, mahten tungding aw thei, sumdawnnak hna tuan mi cuMyanmar ram lam ih kuat tlung tumnak a tho tho ruangah mi tam takin harsatnak an tawng rero a si,.Crd The Tahan Post\nUSDP MANDALAY OFFICE DAPTU POLICE PAWL KAIH AN KAI →\n← Kawlram Mipi Caah Nunnak Pek In UN Palai Rian Tuantu U Kyaw Moe Tun Cu Thah Dingin Thihphaih A Ton Caah Thinphang In A Um


LTTE Hotu hlun In Rahul Gandhi Tawng Duh - Chinland Today Media\nMay 22, 2009 1:08 am·0 comments\nLTTE hotupa Velupillai Prabhakaram ih dung kum 22 sung rak thluntu Colonel, Karuna cun Rajiv Gandhi thah thu hla thawi pehpar aw in Rajiv Gandhi ih fapa Rahul Gandhi leh a fanu Priyanka Gandhi tawn a duhthu a sim Colonel Karuni hin kum 1983 ihsin LTTE a zawm ih an hotupa V, Prabhakaran ih mi rinsan zetmi a si ih, Sri Lanka Cozah leh LTTE pawl rualrem awknak thu rel dingih biak awknak an neih nak hmun Oslo, Bangkok, Tokyo pawl khal ah rak tel ve ringring mi a si.\nColonel Karuni hi kum 2004 ah LTTE a suahsan sal ih a mai rual ah LTTE minung 5,000 hrawng a suahpi. Colonel Karuni hin tihni sun ah V, Prabhakaram ih ruangcu Jaffina ah a va zoh fiangih LTTE hotupa V, Prabhakaran ih ruang a si fiang tiah a sim. Karuni cun tui din hmun ah LTTE pawl ding suaksal ding cun hotu an neilo a si ati. Tuitum LTTE leh Sri Lanka pawl do awknak ih LTTE pawl an sun naksan cun LTTE hotu pawl hmun khat ih an um khawm thluh ruangah a si a ti.\nHimi lai ah International Human Rights Group cun Sri Lanka buainak ruangih Inn leh lo neilo mipi um khawmnak hmun Vavuniya ih Nauhak pawl par ah Sri Lanka Cozah in thil diklo a tuah ruangah thil um dan UN in felfai zetih a zoh fiang a duh thu a tar lang. Sri Lanka Cozah in LTTE pawl an do neh hnu ah nauhak tampi cu Sri Lanka Cozah in LTTE pawl ah ruatin thusuh dingin a dang ah a la ih ziangvek in thu a sut ih ziangvek in an hrem kut an thlak tipawl cu fiangzet ih theihnak cu a umlo nan nauhak hrek khat pawlcu an nu le pa pawlih paisa thawi tlensuak sal dingih an timi tampi an um tiah International Human Rigths Group Thupuangtu Charu Late Hogg cun a sim.\nHimi lai ah Ralkap thupuangtu Udaya Nanayakkara cun hi tivek thil zianghman a umlo thu sim in Sri Lanka Cozha tihmin siat tum nak leh ti mualpho tum nak a si ati.\nIndia Ram Cozah Thar


Subject: Psi na lancu Thu Sep 25, 2008 3:19 pm\nSubject: Re: Psi na lancu Thu Sep 25, 2008 3:28 pm\nOvo su strasne slike!\nSubject: Re: Psi na lancu Thu Sep 25, 2008 3:31 pm\nnadam se da su dovoljno strasne da odgovore vlanike od pomisli da vezuju pse\nSubject: Re: Psi na lancu Thu Sep 25, 2008 3:40 pm\nNecu nista reci ,slika sve sama kaze!\nSubject: Re: Psi na lancu Thu Sep 25, 2008 3:41 pm\nSubject: Re: Psi na lancu Thu Sep 25, 2008 3:43 pm\nsta da se kaze slike sve govore\nSubject: Re: Psi na lancu


NLD Party An Tthiat Bal - Chinland Today Media\nSeptember 22, 2010 5:08 am·0 comments\nBurma ram ralkap Cozah dodal tu Opposition Party tumbik National League for Democracy (NLD) Party cu tuikum November ni 7 ih Burma ram hrilawk nak tel dingih an hmin an peklut ve duhlo ruangah thiahbal a si tiah Burma ram State TV cun a tarlang.\nTheihcia zo vekin NLD Party hi kum 1990 kumih Burma rampi hrilawk nakah khan nehzet ih hriltlin a siih, Asinan ralkap pawlin Cozah nak an pe duhlo. Tuikum hrilawk nak dingah ralkap Cozah in rampi kaihhruai awknak ding dan a tuah micu NLD pawlhin an pawm theilo ih, hminpek nakding tikcucaan bi khiah sungih Register an tuah duhlo ruangah NLD cu tthiahbal an si tiah an sim.\nNLD Party ih hleiah Party dang pali khal hrilawk nak dingih cuhtu Candidate hmin an petam tawklo tiah ralkap Cozah cun an puh ih an Party thiahbal sakve an si.Curuangah tuikum November ni 7 ih Buram ram hrilawk nak dingah Partry 42 sung ihsin Party 37 lawng hrilawk nakah an telding tinak a si. Hrilawk nak ih telding Party hi October ni 31 ihsin TV leh Radio ihsin Campaign siansak an siding.\nTuikum hrilawk nakah cun ralkap hnuai ih dinmi Political Party Union for Social Devolopment Party hi cak tengteng dingih ruahcia an siih, hi Party lawngin Burma ram, sungih hrilawknak seat umzat an cuh kim theidingih, hi Party hin Seat1.000 lenglo an cuh thei dingih Candidate neithei umsun an si. Tuikum hrilawk nakih cuhtum Candidate tucun mi pakhat hrangah Registration fee dollar 500 ciar an pek a ttul ruangah Party dang pawlcun paisa an neihlo ruangah Seat umzat hi an cuhkim theilo ding tinak a si.\nIsreal Ralkap in Hamas Hruaitu An Kap That\nIsreal ralkap thusuah miin a tarlang nakah West Bank Palestinian pawlih umnakih Hamas hnuaiih Group pakhat Ezzedine Al- Qassam Brigades hruaitu Iyad Shilbaya an kahthat thu an tarlang. Hamas pawlcun kandung thla ih West Bank ih Isreal minung 4 that tu ah Iyad Shilbaya hi a tawlrel tubik a siih, Isreal ralkap pawlin Iyad Shibaya an thah theinak sancu a unaupa an kaiih Iyad Shilbaya ih umnak in khihhmuh dingin an hruai ih cumi hnuah Isreal ralkap pawlcun Iyad Shibaya cu a umnak ihkum parih a rak it laicu meithal in voi 3 an kapih cumi hnuah a ruangan lasuak tiah an sim.\nAsinan Isreal ralkap pawlcun Iyad Shilbaya hi kan hawlih a mah in meithal in inrak kah hmaisak ruangah kankah letmi a si tiah an simve thung.\nJapan Ram Cabinet Minister Pawl\nJapan ram Prime Minister, Naoto Kan cun an Party Democratic Party of Japan (DPJ) hruaitu ih an hriltlin hnuah a Cabinet Minister tharpawl a puangih,Yoshihiko Noda cu Japan ram Finance Minister, ah retsal thotho a siih, an Party hotu hrilnakih a mah cuhtu Ichiro Ozawa ih lamtang Banri Kaieda cu Ecinomic Minister tharah ret a si. Toshimi Kitazawa in Defence MInister a kai dingih Minister dang pawlkhal thlengkual awkter an siding.\nJapan ram PM in hiti vekih a Cabinet Minister pawl a thengkual awkter nak sanhi an ram mipi ih rinsan a zumsawn ruangah a si ding tiah zum a siih, Japan ram rorel nak In hnih ah hin Cozahnak tuah laitu DPJ Party hin Member a neihtam tawklo ruangah Cozah nak kai vivo dingah a phur a ritzet dingih nasa zetih tan a lak a ttul dingah ruah a si.


Jesuh ah ka zumhnak ka ret zo fawn…atu ziangtin ka um thlang pei?\nJesuh ah ka zumhnak ka ret zo fawn…atu ziangtin ka um thlang pei?\nJesuh ah ka zumhnak ka ret zo fawn…atu ziangtin ka um thlang pei?"\nKan lo lungawi pi! Damsung nun a ti danglamtu ding thutitluknak na tuah suak ngah zo riai! Ziangtin ka um thlang pei tiah thu na sut rero tla a si men ding? Pathian thawn ziangtin ka nung vivo pei? Bibal sungih hmuh mi a hnuailam ih thil panga hin tampi a lo `anpi tengteng ding. Pathian thawi’ na ke na karnakah thusuhnak dang na neih a si le www.GotQuestions.org/Chin/Falam hi ra pan aw.\n1. Rundamnak theifiang `ha aw.\n1 Johan 5:13 cun hitin thu in sim, “Pathian Fapa a zumtu in kumkhua nunnak kan nei ti nan theihnak dingah hi cakuat hi nan hnenah ka ngan.” Pathian in a rundamnak thu kan theih ding hi a duh mi a si. Rundam kan si zo tihi fiangzet le hngetzetih kan theih ding hi a duh mi a si. Curuangah, rundamnak thu thawi’ pehpar awin hi thu pawl kan zoh tlang duak hnik pei:\n(a) Kan zaten kan sual thluh. Pathian ti rehsiah ding hlir kan tuah (Rom. 3:23).\n(b) Kan sual ruangah, Pathian thawn kumkhua `hen awknak tuar ding khal kan tlak hrimhrim (Rom 6:23).\n(c) Kan sualnak man kuan dingah Jesuh cu Kross ah a thi (Rom 5:8; 2 Korin 5:21). Kanmah hmunah Jesuh cu kan sualnak man hmuahhmuah lakin a thi. A thawhsalnak cun kan sualnak man kuan a si theinak dingih thil `ul hmuahhmuah a ti famkim thluh zo ti a lang ter.\n(d) Jesuh ih zumhnak a `hum aw tirtu, Kan sualnak man kuan nakih Jesuh thihnak a pomtu hmuahhmuah hnenah sualngaihdamnak le rundamnak cu pek a si (Johan 3:16; Rom 5:1; Rom 8:1).\nHi hi rundamnak thu cu a si ko! Jesuh Rundamtu ih na pom cun rundam zo na si cu! Na sualnak hmuahhmuah khal cu ngaidam a si zoih Pathian in ziangtik hmanah lo tlansan nawn lo dingin thu khal a lo tiam (Rom 8:38-39; Mate 28:20). Na rundamnak khal kumkhua Jesuh Khrih ah humhim ringring a si (Johan 10:28-29). Jesuh cu Rundamtu rori a si tiih na rinsan ruangah, vanramah Pathian thawn kumkhua na um ding khal ringhlelnak fate hman um loin na zum thei.\n2. Bibal thu a zirh `hatu kawhhran hmuh tum aw\nKawhhran ti ruangah innpi tiin ruat pang hlah. Kawhhran ti mi cu milai pawl hi a si. Jesuh Khrih ih zumtu pawl pakhat le pakhat pawlkomnak an neih hi thil `ul le thupi zet a si. Hi hi kawhhran ih a tumtah bik mi khal a si. Jesuh Khrih ah zumhnak na ret zo ruangah Bibal thu a zumtu kawhhran na hmuh ding hi kan lo forh duh. Na hmuh a si le pastor pa hnenah zumnak thar na neih mi hi sim fiang aw.\nKawhhran ih tumtah pahnihnak cu Bibal zirh hi a si. Pathian thu na nunah ziang na laklut ding ti pawl na zir thei. Ziangah tile, Bibal thu theihfiang hi hmual a neimi le a hlawhtling mi nun na neih theinak ding hrangah a thupi bik mi a si. 2 Timote 3:16 cun “Ca Thianghlim hmuahhmuah hi Pathian ih thawkhummi a si ih thutak zirhnak, zirhsual simhrinak, a sualmi remsalnak ah le dingteih nitin nunnak ih zirh awknak ah a `ha. Cutiin Pathian hna a `uantu cu mi tlamtling a si dingih thil `ha phunzakip tuah dingah thuam famkim neimi a si ding.”\nKawhhran ih tumtah pathumnak cu biakkhawmnak hi a si. Biakkhawmnak ti mi cu Pathian in a tuah zo mi pawl hmuahhmuah tlunih lungawi thusimnak a si. Pathian cun in rundam zo. In duhdawt fawn. Kan hrangih a `ul mi le in pe zo. Pathian cun kan nun khal in kaihruai. Hi ti tlukih in zoh `hatu Pathian cu ziangtin so lungawi thu sim loih kan um thei ding! Pathian cu a thianghlim, a dik, mi duhdawttu a si, mi zangfahtu a si ih zangfahnak thawi’ khat Pathian khal a si. Thuphuan 4:11 cun hitin a tarlang, “Kan Bawipa le kan Pathian, Nang cu sunlawinak le upatnak le humham co tlak na si. Ziangah tile nang cun ziang hmuahhmuah na tuah ih na thu ih siam mi le nunter mi an si, tiah an ti.”\n3. Nitin Pathian hrangah tikcu ret aw\nNitin Pathian hrangih tikcu ret thiam hi thil thupi zet a si. Mi hrekkhat cun hihi “daiteih umcan” tiah an ti. Mi hrekkhat lala cun “pekawknak” tiah an ti. Ziangah tile Pathian hnenih kan pek awk tikcu a si ruangah a si. Mi hrek cun zinglam tikcu hi an hril. A hrek cun zan an hril ve. Hi tikcu can hi ziangtin na ko ih ziangtikah na hmang ti a thupi sawn lo. A thupi sawn mi cu Pathian thawn pawlkomnak catbang lo teih na neih hi a si. Cuvekih Pathian thawn tikcu can kan neih cu ziang in a cantir tile:\n(a)\tThlacam. Thlacam timi cu Pathian hnenih `ong a si. Na harnak le na ruatmi hmuahhmuah kha Pathian hnenah sim aw. Amai’ lamhruainak le fimnak khal dil aw. Na `ulmi pawl lo malsawm dingin dil aw. Pathian hnenah a lo `uansuak sak mi pawl hmuahhmuah ruangih na lungawi zia le na upat zia pawl sim aw. Hi hi thlacam ti mi cu a si.\n(b)\tBibal siarnak. Kawhhran, Sunday School asilole Bibal siar le zir tlangnak ih Bibal thu zirhnak men lawng si loin nangmah rori hin na hrangah Bibal na siar ve a `ul hrimhrim. Khris`ian nun hlawhtling na neih theinak ding hrangih a `ul mi pawl hmuahhmuah khal Bibal sungah a um thluh. Thu titluknak `ha kan tuah thei dan ding, Pathian duhnak kan theihthei dan ding, mi kan va rian thei dan ding le thlarau nunih kan `hanlen thei dan ding pawl hmuahhmuah Bibal sungah a um thluh. Bibal cu kan hnenih pekmi Pathian Thu a si. Bibal cu amah Pathian duhzawng le diriam zetih nun kan thiam theinak ding hrangih ngan mi a si.\n4. Thlarau danih a lo bawm theitu pawl thawn pawlkomnak tuah aw\n1 Korin 15:13 cun hitin thu in zirh, “Bummi si hlah uh.Rualpi `ha loin ziaza `ha a siatter.” Kan ziaza a ti sia tertu pawl kan ralrin a thupi zia Bibal ahhin hmuh ding tampi a um. Nuncan `ha pawl thawn kan tlangleng tam a si ahcun anmah vekih nuncan `ha nun kan neih ve phah thluh thei. Curuangah Pathian a duhdawtu le Pathian hnenih pum a pek awtu pawl hnenih kan um hi thil `ul le poizet mi a si.\nNan kawhhran ihsin asilole rual`ha pakhat asilole pahnih lai khal maw nangmah a lo bawm theitu le tha a lo petu hawlhmuh tum aw (Hebru 3:13; 10:24). Pathian thawn na tlanlen dan, na hna`uan pawl le na tikcu `ha pawl lo theihpi dingin na rual le kha sim aw. Anmah hrangih na `hathnem thei ve dan ding khal sim aw. Hiti ih ti tikah bawipa Jesuh Khrih a thei lotu na rualpi pawl hmuahhmuah na kawm nawn lo a `ul tinak a si cuang lo. An rualpi si thotho awla va duhdaw hnai sawn aw. Na nun Jesuh Khrih in a danglam ter zo ruangah tuhlan vekih na tuah kel tuah ding na si nawn lo thu le na tuah thei nawn lo thu sim hnai aw. An hnen khalih Jesuh Khrih thu sim thei dingin Pathian hnenah fimnak le cahnak dil aw.\n5. Baptisma co aw\nMinung tamtakin baptisma hi an theithiam lo. “Baptize” ti mi `ongfangih sullam cu ti sungih hnim awk a si. Baptisma ti mi cu mipi hnenih Khrih sungih zumnak thar na neih mi le amah thlun dingih na pumpek awknak lang tirtu a si. Ti sungih hnimphum awknak cun Khrih thawi’ thihtlangnak kha a hmuhkhih.Ti sung ihsi thawsalnak khan Khrih thawi’ na thawhsalnak kha a hmuhkhih. Curuangah baptisma cun Khrih thawi’ a thihnak, phum a sinak le thawhsal a sinak ih telve na sinak a ti lang tertu a si (Rom. 6:3-4).\nBaptisma hi a lo rundamtu a si lo. Baptisma hin na sual a lo ti fai lo. Baptisma cu zawnlungnak ih tuahmi a si. Cucu Khrihih zumhnak na neih mi le amah thlun dingih na pumpek awknak na phuang tinak a si. Cutin baptisma la dingih na man a si le na pastor pa ruah aw.


Thailand Nu Tlaihhrem Tu Kawlram Mi An Tlaih – Onlinenungak\nThailand Nu Tlaihhrem Tu Kawlram Mi An Tlaih\nThailand, Rassada khua ih um Kawlram mi in Thailand nu a pawngsual ruangah an kaih thu The Phuket News ah an tarlang. A hmin cu Nyi Nyi Naing a si ih kum 42 mi a si, Thailand ramsung ah ramdang mi pawl hnaṭuan ding hawlsaktu a si.\nRassada khua sungah mi inn luah in a khuasa ih Thailand nu cu a inn ih hnaṭuan dingin a ko hnuah zankhat sung arak pawngsual. Thailang nu cu kum 47 mi a si ih Sa Kaeo khuami a si, police sakhan ah a report nan police pawlin an rak ngaihsak lo lawk.\nCuruangah online parah a thilton cu a tarlang ih tualsung media pawlin hmaiton thusutnak an va nei, cutin a lar ciamco. Cumi hnu ihsin September 21 sun nazi 12:35 ah Thailand police pawlin mi pawngsualtu cu an kai, pawngsual thubuai an orhter ih thiamlo an coter asilen kum 20 sung thawngthlak le sumpai B8,000 & B40,000 zat a kuan ding.\nThailand nu in, “August 27 zan ah a inn ah hnaṭuan dingin in ko, a hnipuan sop dingin le a hnipuan pawl taihsak dingin in ko. Ka thlen veten rawlei ding arak tuahcia thluh, hnaṭuan ding thuhla kan rel veten in kaihrem hngal. In sit ih in thong ciamco, police hnenih na sim asikhallen ziangtin hman in ti lo ding. Police pawl hnenah sumpai tampi ka pe zo in ti…” tin media hnenah a sim thei.\nCun, zan nazi 9:00 ihsin zinglam nazi 4 tiang a pawngsual ih a puahcok rero, kut khal a thlak. A ka tla tape in a tawnbet, nam thawn tla in hringhro a ti. A itthat sungah tlansuahnak ding a hawl rero nan sangka zaten a kalh thluh ruangah a tlansuak thei lo, zinglam ah a rualpi pawlin hnaṭuan dingin an va sawm ih sangka an kalh theihngilh.\nSangkapi lam ihsin a tlansuak ngam lo ih sangkate ihsin a dawp suak. Cutin a naibik a rualnu tei inn ah ava tlanlut ih a rualnu thawn Phuket City Police Station ah thubuai an thehlut, asinan police pawlin an rak ngaihsak ṭha lo thu pawl cu media hnenah a sim thei. Police pawlin form an nganter hnuah amahten siizung ah an check-up awkter, a thuhla cu facebook parih a tarlang hnu ihsin police pawlin an ngaihsak sal ih mi pawngsualtu cu an kai. (#The Phuket News) Credit : Meifar


Aung La Nsang vs Ken Hasegawa 2 a reihlan ah kan thlir lehsal ding – Buannel News\nDecember 20, 2018 Buannel News Latest, NEWS, World News 0\nONE Championship, Mixed Martial Arts ih laar zet, Division pahnih Middleweight le Light Heavyweight rori ih Champion, Myanmar Saphai tiih kawhmi Aung La Nsang cu tuihlan ih a rak thongtu Japan micak Ken Hasegawa in a zuam/co sal lala ruangah Champion taikhap hum dingin timtuahnak nasa tak a neih thu theih a si.\nJapan micak Ken Hasegawa le Aung La Nsang hi a liamciami June 29, 218 ah khan Middleweight Champion taikhap cuhaw in nasa takin an rak thongaw ih Round netabiknak ah Aung La Nsang in knockout in nehnak co in Middleweight Champion taikhap a rak hum thei. Aung La Nsang vs Ken Hasegawa an thongawkmi hi zoh nuam tak a si. A hnuai ah Video kan tarlang cih.\nJapan micak Hasegawa in a ṭumhnihnak hrang Aung La Nsang a zuam/co nak thuthang hi Fight Game Asia thuthang zungih an thanmi a si ih, ONE Championship thuthang khalin an rak suahmi a si tiah an sim. Aung La Nsang le Hen Hasegawa veihnihnak an thongawk ding Ni cu March 31, 2019 ah a si ding.\nAung La Nsang cun “Ken Hasegawa thawn thongawk ding ni cu 2019 March 31 ah a si dingih, thongawknak ding hmun cu Japan ram khawpi Tokyo ah a si dingih ONE Championship hnuai ah a si dingih hi puai hmin cu A NEW ERA tiah kawh a si ding” tiin a sim.\nAung La N Sang vs Ken Hasegawa | Full fight Video;


Trump In Ram 7 US Luh Ding A Kham, White House A Ding Hnget - Chinland Today Media\nJanuary 30, 2017 7:02 am·0 comments\nTrump le a kaih hruai pawl ih lairelnak cun leitlun ih beuhnak hawl raltlan ram 7 pawl cu an ram sungah ni 120 sung luh khamnak an suah. Khamnak daanthar an tuah mi ruangah mi 109 pawl hi tuhrih tiang ahcun an kaitang. US ramsung le leitlun hmun dangdang mipi pawl in hi thu ruangah an duhmi pholangnak hrang lamzawhnak an nei. US president Trump cun US rampiin thuukzet ih thuhla ngaihventu kan tul tiin a thusuah mi ah a ding hnget ih White House pi rorelnak khalin a din hnget pi.\nUS ramsung ih daan thiam upa 16 pawl in hithu hi daan hrampi kalh mi a si tiin an el. US in a ram sung ih ni 120 sung luh a sian lomi ram 7 pawl cu Iraq, Libya, Somalia, Sudan, Syria le Yemen pawl an siih an lakah beunak hawl ih vakvai Syria pawl lakluh ding cu camkhat sung a ti cem lawk.\nKham a tuar mi ram 7 pawl hi Muslim ram tumbik pawl an si ruangah sakhuanak ih namneknak a sitiin mipi pawl cun an au. Asinan Trump cu hi hi sakhuanak lam thu siloin rampi kilhimnak le zohfelnak a si tiin a let ve. Ni 90 sungah zohfel thluh an si dingih cumi hnu ihsin hi ram 7 pawl, US thawi rammi sinak nei kop pawl cu hrentang an si nawn lo ding.\nTui dinhmun ahcun khammi ram 7 um mi pawl US mi sinak an rak nei kop khal a sile Vanzam tumnak ah hrentang lawk an si ding tiin an ti. Asinan UK le Canada ram ihsi rammi sinak nei kawp pawl cu a hnong tel vello.#\nMore from my siteMinung Canvo Colobik Ram 10 Ah Kan Ram ParuknakUSA National Security Advisor Thar Susan RiceMipi Thutheihtertu Journalist 69 Thah An SiIS Pawl Hotu Ih Thurel Record An SuahWhite House Ih Luh Thup Tum Tu Kaih A SiRam Sia Tawp Khawk Kawlram


US : Ṭumhnihnak Covid 19 vaccine covo ngah tuding! | Falam Online Media\nUS : Ṭumhnihnak Covid 19 vaccine covo ngah tuding!\nDecember 21, 2020 December 21, 2020 Ni Hnem Sung\t0 Comments\nLeitlun huap Covid 19 mina tambiknak US ram cun voihnihnak Covid 19 vaccine dawt dan ding hmalaknak a nei thok tum ih Centers for Disease Control and Prevention expert advisors pawl cun ṭuanlo theihlo hnaṭuantu pawl (Tlawng saya/ma, Cozah hnaṭuan zung kai ṭul ringring tvk)le kum 74 luan upa pawl dawt hmaisabik dingin thuburnak an nei.\nSii dawt dan ding cu Center lam in thuthluknak a tuah ṭheu nan CDC’s Advisory Committee on Immunization Practices (ACIP) ih thuburmi hi Center lam in an ngai poimawh zet. Kan dung zarh, US ramsung ih Covid 19 vaccine an dawt thok mi khal cu ACIP pawl ih thuburmi vekin Nursing home ih um kum upa le Harhdamnak lam ih hnaṭuan pawl an dawt hmaisabik.\n“Enkolcawp ṭul pitar/putar le Harhdamnak lam hnaṭuan pawl Vaccine an dawt ṭheh hnu ah ṭuanlo theihlo hnaṭuatu (frontline essential worker) le kum 74 luan pawl hi dawt hmaisabik dingin thuburnak kan nei.\nAsan cu Covid 19 ruangah ṭuanlo theihlo hnaṭuantu minung thawngteel an thi ih US ram lawng ah kum 75 luan zo kum upa pawl khal Covid 19 thawn pehpar ruangih thi minung 80,000 lenglo an um zo. Curuangah an mah pawl hi Vaccine dawt hmaisa dingin thuburnak kan nei” tiah ACIP ṭuanvonei mipakhat in VWN hnen ah a sim.\nPfizer-BioNTech tuahmi Covid 19 vaccine cu FDA in hmansiannak a pe hnu, December 14 in US ramsung ah tlangzarhnak an nei thok.\nWATCH | UPS delivers Moderna COVID-19 vaccines into Louisville for distribution.\nRead more here : https://t.co/991cNOBwfr pic.twitter.com/EwFFpqXr1S\n— wave3news (@wave3news) December 20, 2020\n“Ṭumhnihnak dawt an si hnu ah Voithumnak cu food service, legal profession, media le kum 16 luan damlonak nei tivek, minung 57 million lenglo cu Covid 19 vaccine dawt an si ding. Moderna tuahmi Covid 19 vaccine khal Food and Drug Administration in emergency hrang hmangtheih dingin siannak a pe zo ih tikcucaan reilo te ah rampi huap in dawt ṭheh felfai an si ding” tiah ACIP ih ṭuanvo neitu cun a sim peh bet.\nUS ram ah Covid 19 mina 317,000 lenglo an thi zo ih tu ah 113,000 lenglo cu Siizung ah tuamhlawm in an um a si.\n← Linghnin leuhleuh ruangah Kilauea Meisa Tlang a puak\nFox News le Newsmax dung an sip thok →


SAC ralhraang in Psy Ops hmangin mipi thinlung ciah neh tum | Falam Online Media\nSeptember 18, 2021 September 18, 2021 Ni Hnem Sung\t0 Comments\nPsychological operations (PSYOP) timi cu a ol zawng in kan sim a si le thinlung/ruahnak lam raldonak ti a si ih cu mi cu ralhraang pawl in a lang hngan rorin an hmang thok rero thlang a si.\nSeptember thla thok lam ih kaih tuar hriamhma thawi` khatmi mino 2 zuk cu September 18 ah tumtah nei in ralhraang pawl in internet cahmai ah an theh darh.\nMipi le nunnak thaap in ralhraang do ngamtu mino pawl thinlung ah ṭihphannak ciah khat dingih zuk an ti darh hrim mi thuthawn pehpar in rampi boruak thlirtu mipakhat cun mipi thinlung an thleng dang lam thei cuang lo ding a ti.\nAmahcun “Atawpkhawk dinhmun kan thleng zo tikah ziangvek thil thleng khalin mipi thinlung a ti dang lam thei nawn lo ding tiah ka ruat.”\n“Ziangah cutin kan rel thei ti le rampi a buai thok ihsin kum upa nauhak tilo, ralṭha zetin lamzawh duhphorhnak an nei ngam. Mitamsawn cun ralhraang pawl ih thuanthu mawi lo kan thei thluh cio ih ziangvek dinhmun kan thleng thei timi thei cingin lamzawh duhphorhnak an nei ngam cu kan San dung zawng ih kir saal hnak cun nunnak kan thaap sawn ti thawn a bangaw a si”.\n“Cuhleiah mipi humtu hriamkaibu kop in kan mino tamzet cun ralhraang an do rero zo. Cangvaihnak an nei mi kan zoh tikah an lungput a lang thluh.”\n“Cun, Ralhraang kut tuar in rapthlak zetih that tuar le ralhraang hremnak/kapnak hriamhma zuk tivek cu online ah nitin kan hmu ringring. Curuangah Psy Ops hmangin mipi thinlung an ciah neh tum cu santlaihnak a nei thei lo ding tiah kan ruat” a ti.\nSAC Ralhraang pawl ih theh darh hrimmi zuk sungih mino pahnih cu Kayah ramṭhen, Dimawso peng ih um an si.\nTufang Online ih Lar zet mino pahnih tei` thuhla Dik\nPengkulh sungah kahdonak a suak ruangah khuami dang pawl thawn hramlak ih beu mi an si ih ei-in le thil ṭul neuhneuh lak dingin khua ih an kir lai ah ralhraang pawl ih kaih an tuar tiah theih a si.\nHriamhma thihnai thawn kut zungthum thlir lai mino pahnih zuk cu September thla thok lam ah internet cahmai ah a darh thok ih, mizaan, September 18 ah ralhraang pawl in tumtah nei in a tharin internet cahmai ah an darh ter saal a si.\n← SAC Ralhraang kut tuar in Pastor Cung Biak Hum mual liam\nCNO/CNDF le PDF (Kalay) ṭangrual dingin tiamkam tlangthannak nei →\nKuva Dawr ah Boom pahnih An Sar, Khuasung Mipi Thinphang


Nauhak 2 Cu Anmah Umpitu In Rapthlak Zetin An Hrem, Hliamhma In An Khat Thluh – Meifar\nNauhak 2 Cu Anmah Umpitu In Rapthlak Zetin An Hrem, Hliamhma In An Khat Thluh\nMalaysia, Johor ih um innsang nu pakhat in a fale pahnih kum 6 mi le kum 11 mi cu midang hnenah a umter, thlakhat ah RM800 zat hlawh pe in a fale pahnih cu a umter. Nauhak umpitu pahnih cu nupa tuakkhat an si, cun hmeltheih awcia khal an si lo ih rualpi fehtlang ih theiaw fang an si.\nNupa tuakkhat cun thla 6 sung an rak umpi ih nasa zetin an hrem ciamco, an beng ih an sit ṭheu. Hridai in an tawbet ih tisa in an tawih. Kuak in an nawk. Kum 30 mi innsang nu cu pasal nei nawn lo a si ih hmun dangah hnaṭuan in a hmu.\nA fale pawl dinhmun a hmu cu a riahsia tuk “Ka fale pawl ka hmu cu ka thinlung a kekkuai thluh, an taksa pum ah hliamhma a khat thluh. An zahmawh ahcun hliamhma aum lo, asinan an taksa zaten a naa thluh an ti. Tha nei nawn lo mithi vek an si, rawlei dah vek an si” tin Nusa Bestari Police Station hnenah a report.\nInnsang nu cu restaurant ih hnaṭuan a si ih sumpai an ṭulhai tuk ruangah duh vekin a suah dah lo. Thla 6 sungah veithum lawng a fale pawl ava tong, a fale umpitu cu a phone ringring ih an damcak thu an rak sim ṭheu. Veithum a tong hnu ihsin cun a fale umpitu pahnih in phuahhlam phunphun hawl in tongaw lo dingin an bum ṭheu.\nA caan len Covid-19 damlo kiangih an rak um ngah pang ruangah kharhkhum kan si an ti. Cun na fale pawl cu ni 48 hnu lawngah na tong thei an ti. A hnaṭuanpi hnenah a sim thei ih a hnaṭuanpi pawlin thildik lo aum si ding an ti hnuah a fale pawl ava tong thotho cu zoh ngam lo ding khopin hliamhma an tuar ti a hmu.\nNauhak umpitu pahnih kum 24 mi le kum 32 mi cu palik pawlin an kai ih an thuhla cu buaipi rero lai a si. Nauhak pahnih khal siizung ah an tuamhlawm rero lai. Innsang nu in “Ka pasal in in thihsannak khal a rei hrih lo, nauhak pawl cawm a ṭul ruangah restaurant ah hna ka ṭuan. Ka tong dah lemlo nan anmah umpitu cu ka phone ringring.\nZiangah ka fale pawl hitin an rak hrem, nauhakte an si lai. Sal khal an si lo, an dam lohli theinak dingah thlaza ka cam. Ka ṭhen siang nawn lo, an kiangah ka um ringring thlang ding” a ti. (Hminsin: An zuk aum nan a rapthlak tuk ruangah kan tarlang lo. Na zoh ngam ding ti cu kan thei ko, asinan Facebook lam in an siang lo ruangah a si)\nMibawmtu Cu An Kai Ih An Kap That Hnuah Tiva Ah A Pil That Tin Thudik Lo An Phuang


Chin TV Kumkhat Kim Lawmnak Nei - Chinland Today Media\nChin TV Kumkhat Kim Lawmnak Nei\nAugust 3, 2013 12:24 am·1 comment\nChin TV International tuanvo neitu pawl ih hohanak in, August 1, 2013 ah FCCI Biakinn ah “Chin TV Kumkhat Kim Lawmnak” cu nuamzetin tuah a si. Chin TV a duhdawttu le tha a petu mi 20 hrawng suakkhawm in lawmnak hi neih a si.\nCankaitu Mai Iang Nei Mawi in a hruai ih, Chin TV kumkhat kim lawmnak ih ratu pawl hnen ah lungawithu a sim hnu ah Rev. Hre Mang in thoknak thlacamnak a nei. Cumi theh in, Chin TV Chairman, Peter Thawng Hmung in lungawi thusimnak a nei. Chin TV a rak din ihsin tuini tiang thapetu le zohtu parah lungawi thu a sim ih, hmailam khal ah Chin TV tha pe vivo dingin sawmnak a nei phah.\nCumi thehin, Chin TV Excutive Producer, Pu Van Tuah Piang khal in Chin TV kumkhat tiang tluangte ih a feh theinak par ah thapetu mipi pawl hnen ah lungawi thu simnak a nei. Chin TV a rak din pekte ahcun, zohtu hi mi malte an si nan, tu ah cun mi tamzet in an zoh thlang ih, Chinmi pawlin lamzin khat ih leitlun thuthang theihnak a si ruangah thape vivo ding khalin sawmnak a nei.\nRev. Hre Mang in thutawi simnak a nei peh. “Laimi pawl hi hmun dangdang ah kan thendarh aw theh ih, hmunkhat te ih kan mit a tonawk theinak, kan thinlung hmunkhat ih in funkhawmtu thabik pakhat a si mi cu Chin TV hi a si. Himi hmangin leitlun in Chin kan um ti an thei ding. Tulai mino tamzet, ramdang ih thleng pawl khalin Chin TV hmangin Lai tong an thei vivo ding” tiin simnak a nei.\nRev. Albert Kap in Chin TV hrang hleice thlacamnak a nei. Salai Tuan Ling Thang in sumpai dinhmun report a neih hnu ah, Chin TV ih tuantu pawl hnen ah, “Zianghman ngahmi nei lo ih tuan nan si nan, Laimi hrang ah thiltha tuah nan si. Cawllo in peh vivo uhsi” tiin forhfialnak a nei.\nCumi theh ah, Chin TV team le mipi hnen ihsin lungawi thu simnak le thucahnak an nei hai. Salai Justin Sang Hrin Thang ( Chin TV Manager ), Salai David Nun Tho ( Chin TV Chief Editor ), Salai Johny Silas ( Indiana Chin Community Youth President ), Salai Caleb L Ci Luai ( Chin TV News Correspondent & Chinland Today Editor ), Rev. Caleb Biak Lal ( Pastor, Revival Baptist Church of Indianapolis ) le Steve Ward ( Chin TV Production Manager ) pawl hnen ihsin thutawi simnak, lungawi thusimnak le thucahnak pawl an nei.\nChin TV suah theinak ding ih inn siangzet ih hlan / san theutu Salai Justin Sang Hrin Thang ih Nu le Pa hnen ah, Chin TV cun lungawinak langternak ah “Lungawinak Capi” pek a si. Cun, kumkhat sung taima le thathozet ih rak tuantu Chin TV team pawl hnen ah lungawinak laksawng khal pek a si. Cumi theh ah, Chin TV kumkhat lawmnak can kharnak ah Rev. Caleb Biak Lal in thlacamnak a neih hnu ah, Chin TV Kumkhat Kim Lawmnak rawl eitlang a si.\nChin hrang ih kan tulzetmi Media hnatuannak hi kan nei malzet lai. Tu ah, siar theih ding cun Chinland Today, Chin World le Vancungthaihlio pawl lawng an si ( A dang khal blog cu a um an um nan, thuthang thlah ngaingai an tam lo ruangah hitin ngannak a si ). Cun, TV hmang ih thuthang, Lai Tong rori ih phuangtu hi Chin TV lawng a si hrih lai. Chin TV cu kumkhat tluangten a feh zo ih, hmailam ah Chin zate ih kan tulbikmi a si lai ding ruangah, leitlun hmuntin ih um laimi zate in Chin TV hi tha kan pe cio pei uh.\nMai tohmun men ihsin midang soisel ih relse rero tu men si lo in, tlinlonak pawl sawn kha sim thanaw in tuantlang ding kan si. Chin TV in hna a tuannak ah, an tong dan, an thuamawkdan, an TV quality le thildang ah na lungkimlonak a um a si ahcun, na kiangkap pawl hnen ah relse mai lo in, anmah hnen ah ruahnak tha pe aw. Laimi in leitlun kan tlanlen theinak, TV hmang ih thupuangtu Chin TV hi thazang kan pe vivo pei uh.\nChin TV Team\nExecutive Producer : Pa Van Tuah Piang\nManager : Salai Justin Sang Hrin Thang\nEditor In Chief : Salai David Nun Tho\nEditor : Salai Ngin Za Pum\nProduction Manager : Mr. Steve Ward\nProduction Assistant : Salai Sang TIn Khup\nProduction Assisttant : Salai No Lian Mawi\nProduction Assistant : Salai Jacob Lenhrin\nNews Correspondent : Salai Caleb L Ci Luai\nNews Correspondent : Salai Thang Luai\nAnchor : Salai Ngun Sui Lian\nAnchor : Mai Iang Nei Mawi\nAnchor : Mai Cer Sin Par\nAnchor Mai Ngun Sui\nTreasurer : Mai Van Lal Par\nWeb Admin : Salai Aung Kyaw\nChairman : Salai Peter Thawng Hmung\nFinancial Secretary : Salai Tuan Ling Thang.\nMember : Rev. Hre Mang.\nMindat ah Pasal in Nupi ih Baan Nam Thawn A Sat Sak\nComposer’s Musical Night Thluangten Tthehsuak!\non August 4, 2013 at 11:30 pm\nChin TV nan ti tha zet lungawi um zuam sinsin hram uh.\nNan tuah mi pawl an tha zet cu mi lak in ruah nak fate lo pek ka duh mi cu\n1. Thu suh nak (Interview) nan tuah can ah tong cawhrawi lo thei hram uhla chin tong nan ti vek in chin tong te lawng si ringring sehla example, ok,alrigh ti vek hnuaihni le a dang tete khi tel lo thei sehla.\n2. Thu suh nak (Interview) nan tuah tik ah thu sut nak tin kim zik te in “In sim thei pei maw” ti mi khi um lo sehla. Lei tlun pumpi huap ih media a si mi BBC, CNN ti vek pawl ih interview an tuah mi kan zoh a si le “In sim thei pei maw” ti mi khi theih ding a um lem lo ih kha vek mal kha ngai dan tla a dang lam in hmual a neih dan tla a dang lam deuh ding tin ka ruat.\nHmai lam ih Chin TV than soh ding a duh zet tu le tha pe ringring tu si nak in kei mai ruah nak; Tlak sam nak kan sim awk nak lawng in kan rem aw tha thei ding ih hmai lam ah than so nak ah kan hmang thei ding ti ruah san nak thawi ka ngan mi siih. Ngai nuam nan ti mi le ngan sual ti mi a um pang asi le ngai thiam ka lo dil cih.


Hagia Sophia, Istanbul Turkey | VCTH\nHome » Hmun Le Hma » Leitlun Hmun Ropi » Hagia Sophia, Istanbul Turkey\nHagia Sophia cu Turkey ram Istanbul khua ih museum (ျပတိုက္) tumpi a si. Hagia Sophia ti cu Greek tong a siih “a thinghlim mi fimnak” ti a si. Nisuahnak lam Orthodox pawl in 537 AD (CE) ah an sak ih an Biakinn thing a rak si. Hagia Sophia cu Byzantine Empire (Nisuahnak lam Roman Empire) ih sak in thil ropibik a si kan ti thei.\n537 – 1204 Eastern Orthodox cathedral a siih 1204 – 1261 Roman Catholic cathedral ah a cang. Cun Orthodox pawl in a la kir sal ih 1453 tiang. 1453 in 1931 tiang Muslim Mosque ah a cang. 1931 hnu in Turkey cozah in Hagia Sophia cu zapi hrang museum (ျပတိုက္) ah a tuah ih leitlun mihip tu tumbik pakhat le Istanbul ih tourist pawl an tlawn sanbiknak hmun pakhat ah a cang.


Rihkhawdar Ah Uico In Ralhrang Pawl A Bo Ciamco Ih An Kap That – Meifar\nRihkhawdar Ah Uico In Ralhrang Pawl A Bo Ciamco Ih An Kap That\nMarch 6, 2022 admin Leitlun 0\nChin State, Falam peng, Rihkhawdar, ahmat (2) vengsung ah uico in ralhrang pawl a bo ciamco ih ralhrang pawlin uico cu an kap that. Tuizing March 6, 2022 zinglam nazi 10:00 hrawngah ralhrang 15 cu vengsung ah ke in an va lut, tualsung uico in arak ngaih lo ruangah a bo ciamco.\nRalhrang pawlin uico cu an kap that, vengsung mipi pawlin meithal puak thawmvang an theih ruangah an thlaphang tuk ih ṭhenkhat cu India ramsung ah an va tlanlut. Ralhrang pawl cu an fehnak lamtluan ah meithal an kap vivo.\nMarch 5 zinglam nazi 5:00 hrawngah tualsung mipi humhimtu pawlin Rihkawdar ih umhmun khuar ralhrang pawl cu an va kap ciamco ih ralhrang 5 an thi. March 6 zing thotho ah Falam-Rih lamzin kap ih um inn pakhat cu zo ti theih lo pawlin an urkang.\nMarch 5 zan nazi 8:00 hrawng khalah Falam khua sungih zu zuarnak inn pahnih le datsi zuarnak inn pakhat cu zo ti theih lo pawlin urkang an tum nan tualsung mipi pawlin kangmei cu an va mit man.\nHmailam Caan Ih Amah Thawn An Tongaw ???\nMithong Thiam In, “Ka Cahnak Thuthup Cu Nikhat Ah Vei 7 Diriamnak (Hrawt’aw) Ka Tuah Ṭheu Ruangah” A Ti


CALGARY - Hre Mang\nA hmin a danglam zet. Leitlun khawpi ka hmuhmi lakah a hmuntual zoh ahcun um cak umza asi. Rocky tlang pawl thawn a nai aw zet. Zinan suahnak ramkulh sung khawpi asi ih pursum leilawn ei hawlnak a tha. Whitethorn veng dawrpi (mall) sung feh cu Asia ram tlawng vek asi, mirang hmuh ding an mal zet, Asia mi an tam. Lupawng le Sari hruh Kala, hmuanthlangpa asi lo sawm ti dingmi Chinese le Korea lam an tam. Chinmi, Laicin sempi pawl cu an zate deuh thaw in Delhi, India ihsin ra mi pawl an si. Laicin sempi te pawl, kum rei lo te sungah inn an lei, nuntu khawsak an dingcang cakzia hmuh tikah lung a zur in Pathian thangthat lo theih asilo. Inn man a khung, Laicin sempi te pawl inn lei mi pawl cu 3 bedroom inn pakhatah Canada $ 300,000 lenglo man lawnglawng an si, a hrek cu $ 35,000 tlunman an si. Pathian biakkhawmnak hmunhnih ah an then aw. Laicin sempi te umkhawmnak kipah Pathian nung bia in an nung hmuh tikah lung a awi hlei cu. A khua tonak cu tlangmual tete pehzawm aw parah asi ih a nuam zet, vur tlak lo lai caanah ka thleng tikah nikhua a nuam hngin. Amah lawngte ni a sau tuk, zing 4 AM hrawngah khua a vang ih zanlam 10 PM hnu lawngah khua a thim, mikhual hrang ahcun cangsual a awlte. Calgary khua ah a ummi Laicin sempi te pawl cu mirang tong tla an thiam zet, mahte an tohdelh aw zet. Hnatuan an taima, pawlkom an nuam, Pathian an duhzet, khual an tha, sim ding tampi a um lai.\nPathian thu thawn pawlkomnak, May 31 ihsin June 9 zan tiang, ni 10 sung kan nei. Zumtu pawl Pathian thu an duhzia, thlarau rawl an halzia hmuh tikah an sungah a nungmi a um ti a fiang. Pastor le kawhhran milesa pawl thlacamnak Pathian in a sang asi ti a fiang. Khat le khat an duhdawt awkzia, an tlaihsan awkzia hmuh tikah Zisu in “Pakhat le pakhat nan duhdawt awknak in ka dungthluntu nan si ti mi in an lo thei ding” (Johne 13:35) atimi a takin a kim asi tiah i ruatter. Delhi lam ihsin thuanthu tawm aw, hlawm aw, tuar tlang, har tlang, hni tlang, nuam tlang, an si ih khawkhat, unau sulkhat kual vek an si. Mikhual an duhdawt thiamzia le mithmai pan ten duhdawtnak an langterzia hmuh tikah Pathian Thlarau in a umpizia alang. Nu pawl thlacam taimak zetin Pathian hnenah an hlan awknak pawlin Pathian Thlarau cangvaihnak a langter sinsin. Nauhak tete pawl Cawlhni Bible zirnak an neihmi pawl hmuh tikah lung a tho zet.\nRoyal Terrell Museum, Rocky Mountain, tvp fehin mit tlai zet in khuaram kan zoh. A hmunhnih ten zuknung zuknak ding hmun tha veve an si. Pu Duh Luai kan mang nasa. Ramboo, India movie zuknung zuktu pawlin zuknung an zuk theunak asi an ti. Terrell Museum kiangkap tlangmual, lung khawkrawk pawl cu maksak danglam zet an si. Rocky Mountain, vur tlang pwl par ihsin khuaram cuan tikah laitlang khawte, Zalwte, Airibual, Thungthul ti pawl tla a lang ding vekah ka ruat. Leitlun ah zohmawi, nuam lakah telh tlak an si veve. Thli a thiang, boruak a nuam. Museum sungah Dinosaur ruhro pawl cu mak tak an si. Pathian kutneh leitlunah thil a rak cangdah mi pawl thu tampi mi a ruatter.\nCalgary cu kan ci le kuang, laicin sempi te pawl hrang ahcun ramthar, khawthar asi. Kan pupa pawlin an rak theihdah lo mi khua le ram asi. Leitlun miphun tintian umkhawmnak ram asi. Dawrpi sung rawldawr ah leitlun rawl citintian a um, Asean rawl, Arab rawl, Kala rawl, Mirang rawl, cikim in a um. Israel miphun pawl Kanaan ram an lut thu i ruat suak ter. Kanaan ram an lut tikah Egypt ihsin a suakmi Israelpawl lak ihsin mi pahnih lawng an tel; midang cu nelrawn ah a suakmi lawnglawng an si. Calgary ah hmunkhuar in a um hmaisatu, khawsattu Laicin sempi te pawl hi harsatnak citintian lak ihsin thliarhran mi vek an bang. Mitthli thawn, lunglen, harsatnak a phunphun, tong zir cawp, theih lonak, ruahdah lo mi, harsatnak citintian tuar hnu ah Pathian in hmunkhuar hmaisatu, Laicin Sempi te pawl hrangah sulsattu dingah a hrilmi pawl retkhawmmi vek an si. An tuarnak a tam zetnan dung an tawlh lo, an duhdawt aw aw. Hnatuan an taimakzia cu US, le Canada ah a ummi lakah Calgary Chin mi pawl tlukin a taima an um pei maw, ti tlak asi. Pearl mankhung zet cu rannung cikhat ih mitthli ihsin a cangmi asi an ti vekin Calgary ah a sunglawi zetmi Pathian tumtah vekin Chinmi pawlin thuanthu nei ve dingah Laicin sempi te pawlih harsatnak tuarnak mitthli in a rahsuahmi cu Pathian lunghmuizawng parmawi asi ding ti a fiang zet. Kawlram, Mizoram, New Delhi, ihsin Calgary, Canda ah hmun a khuar tu, Laicin Sempi te pawl parah Pathian umpinak langhngan zetin lang sinsin hram seh tiah thlaza ka cam.\nNi 10 sung Pathian thu thawn kawm awknak ah Khristian nun pitling, leadership, thupawl ruat tlangin tikcu hman asi. Danglam zetin Pathian Thlarau in zumtu pawl lung a khawng zetin a lang. Zumtu pitling nun, bulpak Pathian thawn pehzawm pawlkomnak, Bible ah nunhram hngat awkdan, insang le pawnlamah zohthimtlak Khrih palai tha nun, kawhhran sungah Pathian Thlarau ukmi hruaimi nun, khat le khat karlakah rualrem remdaihnak, duhdawtnak, nitin nun lungawi diriam hnangam daihnak nun, mibur pawlkom sungah Thlarau zalen zetin a len theinak mibur mizia le cangvaihdan, tvp, Pathian thutak ah hram a bun aw mi mibur, kawhhran, khua dinsuak dingin Pathian thu thawn pawlkom awknak neih asi. Bible in a zirhmi Khrih ih nunphung thawn Calgary ah Chin mi thuanthu hrambun dingin ruat le rel, thlacam khawm asi. Nihra zan, zan netabik cu lung a leng, mitthli a tla, “Mi zonzai pawlin Zisu cu an zoh i, ziangtik khalah an ning a zak lo” timi hla kan sak ih cemter ding khal sian a um lo. Bawipai Thlarau umpi nak a takin kan tep cio.\nZisu a rat sal hlan lo, Laicin sempi te pawl cu Calgary ah, hmundangah a thlengmi laicin sempi te pawl bangin, tesinfa nei in an um lanta ding. Chinram ah duhdawtmi le duhdawtu zapi te kim zetin zatial kutkaih ti a um nawn lo ding. Chinram ziangtluk in thangso khal sehla lei killi ah a tekdarh aw zo mi Laicin sempi pawl zapite hruaikir saltu thuanthu a hersal nawn lo ding ti theih tikah Calgary tlang ka liamsan cu ka lungsung mitthli a luang. Zisu kehram ah kan tawng aw ringring ding tiah cibai buuk aw tawn in lotheihlo in kan then awta. Indianapolis ah tlung loin Houston, Texas ah Southern Baptist Convention, Annual Conference ah ka feh cih. Milai 5000 lenglo lakah, Chin mi midang zohman ka hmu lo, banphar in Pathian ka thangthat tikah Laicin Sempi te pawl thawn Pathian thangthat tlang lai ka ngai zet. Lei killi ah a tekdarh mi kan miphun pawl, an thlennak kipah Bawipa hrang rinsantlak zumtu tha si cio hram hai seh tiah thlaza ka cam. Leitlun killi ah a tekdarh zomi, laicin sempi te pawl, ziangtik hmanah zapite kim in Chinram sumtual rawn dir in kut zatial kaih ti a um nawn lo ding nan Zisu kehram ah tawng aw cio uhsi.\n8888 tlawngta pawl hramlak kan um lai ah hla ka rak phuah mi “Lungduh lenrual zapi te thawn kutzatial kai in Chinramah zaduh lennak caan Cungkhua ZIngnu in khua ruat seh” timi hla cu a cangsuak thei nawn lo ti a fiang. AD 70 ah Israel pawl cu an ram le an biak inn pi siatsuahsak an si ih Rome ramah salah kaih an si tikah an miphun an tekdarh theh ih 1948 tiang ram nei loin an um lanta. Asinan Pathian zangfahnak in kannih Chin mi pawl cu “Chin ram” ti ding tla kan nei lai, miphun dang uknak hnuai ah um hrih hman sehla. Chinmi, Laicin sempi te pawl, kan thlennak hmun kipah Cung Pathian tihzah in rinsantlak Bawipai saltha si cio dingin, bulpak catbang lo Pathian thawn pawlkomnak, nitin Bible siarnak, insang nuam le mibur pawlkom tinah duhdawtnak, remdaihnak, khat le khat phurrit sawng aw tawn in tundin awknak, umnak rampi kumpi parah rin um le dingfelnak in a nungmi miphun, mibur, bulpak si cio dingin zuam cio uhsi. Bawipa thatnak cu Chin ram le Chin miphun lak lawng si loin leitlun miphun citintian, ram tinkipah langter in leitlun ramtinah Pathian thlawsuah co tu, nunpi tu le thiltha lei killi ah a karhzai tertu, Pathian in a duhdawtmi leitlun miphun tintian hrangah Bawipai hmin in lungawinak le thatnak tipungtu ah kan miphun hnenah Bawipa Pathian Thlarau phuang aw sinsin hram seh.\nDuhdawtnak le lungawinak mitthli thawn.\n@ 2013 Southern Baptist Convention


Pu Trump in suah ding phan tukmi 'The Room Where it Happened' cabu Online ah Leak | Falam Online Media\nJune 23, 2020 admin\t0 Comments Donald Trump, Politics, US thuthang\nTrump administration in suah theilo dingih buaipi reromi cabu ‘The Room Where it Happened’ cu piracy Sites ah a leak ih official in tlangzarh a si hlanah mi tamzet in an rak siar man zo.\nPu Trump in a hnaṭuantu dinhmun ihsin a dawi zo mi National Security Advisor hlun John Bolton ngan mi cabu a siih tuni ih tlangzarh dingmi a si. Google Drive, Drop Box le daanloin movie, hla, software le cabu upload ṭheunak piracy sites (The Pirate Bay, ExtraTorrent, 1337x … tvp) ah kuatawsawng vivo in mitam zetin an siar ngah zo.\nTHE ROOM WHERE IT HAPPENED COPY\nTrump administration cun, hih cabu suah ding thuhla ah “US ram security hrang ṭih nungmi thuthup (classified information) tamzet a tel” tiin suah theilo dingin thuṭhenzung ah a dil nan “US ram siatsuah/buainak suakter thei ding catluan/cafang a tel nawn lo ih tlangzarh thei a si tiin, April thla ah White House official in a phuang zomi a si ruangah Thuṭhenzung cun Trump administration ih dilmi cu a hnawng a si.\n‘The Room Where it Happened’ cabu sung ahcun “sawisel hlawh zetmi China ram policy (China in a ramsung ih Muslim pawl hrem daan) Pu Trump in a lungkimpi thu, hlanlai siangpahrang pawl ih ram rak ukdaan vekih ram uktu pawl thawn pehzomnak nei ih a bawm ṭheu thu, Finland ram cu Russia ram in Satellite vekin a hmang tiin Trump in a ruat thu, Dictator tiih ruah mi Turkish President Tayyip Erdogan a bawm thu, pu Trump mizia le president siding a tlaklo thu tvp a tel tiin online ih leak mi cabu siartu le rinsantlak website pawl cun an tar lang a si.\n‘The Room Where it Happened’ CABU ngantu John Bolton cu zo a si. Ziang hnaṭuan a si?\nNovember 20, 1948 ah a piang.\nRonald Reagan US President ṭuan lai ah United States Assistant Attorney General dinhmun in 1985-1989 sung a ṭuan.\nState Department hrang ah Assistant Secretary of State for International Organization Affairs dinhmun in 1989-1993 sung a ṭuan.\nUnder Secretary of State for Arms Control and International Security Affairs dinhmun in 2001-2005 sung a ṭuan.\nUnited States Ambassador dinhmun in 2005-2006 sung a ṭuan.\nUnited States National Security Advisor dinhmun in 2018-2019 sung ṭuanmi a si.\n← Laiva ihsin lakmi, Falam in-ti rim thaw lo, Naal khal a naal\nScientists pawl in Stonehenge kiang ah a lamdang zetmi hmuhsuahnak thar nei →\nIndia ih an buaipi zetmi Video tawi cu a Lem a rak si ziar\nRannung ihsin suakmi Pulhnat in Russia le Mongolia cozah thinphangter


Hmuhsaknak le Mangbangza pawl - Chinland Today Media\nAugust 19, 2012 1:10 am·0 comments\nBible Siar Ding: Matthai 12:38-42\nJesuh in, “Tuihsan milai hi mi ttha lo le Pathian ttihzah lo pawl nan va si so! Hmuhsaknak (Signs) tuah maw in fial? Ka tuah lo ding. Profet Jonah ih hmuhsaknak siar lo hmuhsaknak dang nan hmu lo ding? – Matthai 12:39\nMitkher thiam pawl in an thil hmuhmi a ra zohtu pawl mangbang ding ko bumnak le thlemnak a phunphun an hmang. Mipi cun thil pahnih in an hmu: Ttong kamkhat karah pawpi cu a lang caan le lang lo caan an umter thei.\nJesuh in vancung uknak thuthang a simlai ah mangbangza a tuah ttheu. A huham le a thuneihnak in minung tampi mangbang le khuaruahhar ko a tuah. Mi hrekkhat: Farasi pawl le Herod cun mangbangza tuah dingin tla an fial.\nSihmansehla, Jesuh cu mipi pawl ih zoh nuam ding men ah bumnak hmang tahrat in mangbangza tuah rerotu mitkher thiam a si lo. Mangbangza a tuahmi pawl in Amah cu Pathian a sinak, leitlun tisa nunnak parih thuneitu a sinak le thlarau thu khal ih thuneitu a sinak langter duh ah a tuahmi a si. Minaa tampi a damter le mipi pawl rawl a donak cu vancung ih um an Pa Pathian cu anmah damter duhtu le an taksa le an thlarau rilrawng lo dingin cawm theitu Pathian nung a si zia langter duhnak ruangah a si.\nDungthluntu Johan in ziangruangah a Thuthangtha (Gospel) cabu sungah Jesuh ih mangbangza a tuahmi pawl a ngan telh timi thu a sim fiang: “Hi hmuah ka ngannak sullam cu nannih in Jesuh cu Messiah, Pathian Fapa a si ti nan zum ih Amah nan zumnak thawngin le Amah ih hmin in nunnak nan neih theinak dingah a si” (20:31).\nTuni ah, mi tampi in mangbangza hmuh ding an hiarhal. Mangbangza tuahtu pawl dung an thlun ciamco, sikhalsehla danglam hleicebik mangbangza a simi: thlraulam hrintharnak mangbangza cu haal hna an thiam lo.\nMangbangza Bawipa, ka kiangkap ah Na tuahmi mangbangza pawl ka hmuh lo hmanah, ka hrangah mangbangza lakih maksakbik in tuahsak zomi:\nNa sungih nunnak thar hi ciingkeng ringring dingin i bawm aw.\nZiangbangtuk mangbangza hrangah so thla ka cam ding? Tuni ah ka dil vekin ka nun ah langter lo hmanseh Pathian cu ka rin thei thotho pei maw?\nSEEMSUAHMI IH “TLEUNAK”


U.S. Mayor 11 pawl in Paisa fai in ramsung mipi Bawmduh Hminkhennak nei | Falam Online Media\nU.S. Mayor 11 pawl in Paisa fai in ramsung mipi Bawmduh Hminkhennak nei\nJune 30, 2020 June 30, 2020 admin\t0 Comments US thuthang\nLos Angeles le Atlanta telin U.S. Mayor (khawlipi bawi/uktu) 11 pawl cun Covid – 19 ruangih ṭuan ding umlo, paisa laklut nakding umlo le ramsung buainak ruangih harsatuar mipi pawl paisa fai in bawmnak pek an duh thu an phuang a si.\n1960 lai ih Martin Luther policy vekin America mipi harsatnak cu “guaranteed income plan” thawn sual in, ramsung mipi in nitin an ṭul heimi tuah thei dingih bawmnak an duh thu an simmi a si.\n“Ṭih ding umlo. Himi hin kan ram a siatsuah lo ding. ramsung ih kan hnaṭuandaan pawl khal a thleng danglam cuang lo ding. Rampi inticak sawn ding” tiin California, Stockton mayor Michael Tubbs cun a sim.\nA nih hi 2019 kum thok lam ih guaranteed income experiment neinak thoktu a si ih khawsung inn 125 pawl hnen ah thla 1 ah $500 bawmnak rak pektu a si.\nAmerican mipi bawmnakding “Mayors for Guaranteed Income” ah Mayor 11 in hminkhennak an nei zoih, hminkhennak ih telve khua pawl cu St Paul, Minnesota; Jackson, Mississippi; Newark, New Jersey; Oakland and Compton, California; Shreveport, Louisiana; Columbia, South Carolina; and Tacoma, Washington pawl an si.\nPaisa ziangzet an pek ding, zo pawl in an ngah ding, ziang tikah an pek ding, innsungsang zawng in maw bulpak in an pek ding tvp theih a si hrih loih an tumtahmi tuahsuak thei dingin hna an ṭuan rero lai a si.\n← Malaysia ih hnaṭuan Myanmar mi Thawngteel in Tlunthei Danding ngaihtuah Taalbuai\nThla 3 sungah Thantlang ih Vok 234 Thi →\nDelhi ihsin Bengaluru lam pan mi Vanzam par ah numi pakhat in naute nei suak\nJoe Biden in White House innrangpi pumpihlum a Kholh Fai Tum


Humhimnak Innkhaan - Chinland Today Media\nOctober 21, 2010 12:34 am·0 comments\nBawipa cu a hngetmi beunak inn donhleisang a si; miding pawl cu cutawk ah an feh ih an him. – Thufim 18:10\n– Isaiah 62-64\n– 1 Tim. 1\nInn neitu hrekkhat in misual mi ttha lo siatsuahtu pawl an lut tikih relhnak dingah tiin humhim awknak ding innkhaan an nei.\nThufim 18:10 sungah Solomon in Bawipa cu a hngetmi beunak inn donhleisang a si; Miding pawl cu cutawk ah an feh ih an him, a ti.\nThufim 18:10-11 sungah, relhnak phunhnih a sim: Bawipai’ hmin le lennak. Pathian cu “a hngetmi inn saangpi” tiah a ti. Nehmi khuapi cu raalhruang kulhmi inn saangpi ah an relh bangin miding pawl khal Bawipa hnenah himnak an ngah a si.\nPhundang in kan sim asile, milian pawl in an lennak cu himnak ah an ruat. Solomon in a casiartu pawl hnenah, sum le pai in himnak a pek hngai a bang nain a dik lomi himnak a si ih zaangzelnak, hngalnak le siatnak hmun ah in hruaitu a si a ti. Asinan tangdor nun a neitu le a thlengh aw dah lomi thianghlim Pathian sungih himnak a hawltu cu himnak taktak an hmu ding.\nLennak cu na himnak a si lo men ding. Raal an rat tikah tlannak hmun le bawmtu pa khatkhat hnenah tlan na tum leh ding. Kan zate’n nitin Pathian rinsan kan ttul ih A hmin in himnak khaan kan hawl a ttul. – Marvin Williams\nKan mit ih kan hmuhmi pawl,\nRinsan ding a ol sawn ttheu;\nHmanseh, Pathian in kan himnak hrang,\nAmah zoh ding in fial. – Sper\nBawipa ih Hmin cu kan himnak Lungpi a si.\nTur Nei Nun\nA Sir Zawngin Donak


An Tlan Thei Nan An Rualpa Hliamtuar An Tlansan Siang Lo Ih An Tuamhlawm Laiah Ralhrang Pawlin An Kai – Meifar\nAn Tlan Thei Nan An Rualpa Hliamtuar An Tlansan Siang Lo Ih An Tuamhlawm Laiah Ralhrang Pawlin An Kai\nDecember 5, 2021 admin Myanmar 0\nTuizing December 5, 2021 ah Yangon, Kyimyindaing ramsung ah mino pawlin lamzawhnak an nei, cutin an lamzawh lai cu ralhrang in motor in an va pah rumro. Lamzawhnak ih tel mino pakhat in, “Minung 5 cu an pah that, motor in an pah hnuah minung 15 aitam an kai” a ti.\nMaung Aka Kyaw timi mino khal ralhrang pawlin an pah ngah ih hliamhma thawn a let, a rualpi pahnih in tlansan siang loin an tuamhlawm ih ralhrang pawlin an pathum in an kai. Maung Aka Kyaw tuamhlawmtu mino pahnih cu Ma Mya Kyu Kyu Thin le Ma Yin May Aung an si ih tlannak caan an nei ko nan an rualpa an tlansan thei lo ruangah ralhrang pawlin an kai.\nAnmah theitu pakhat in, “Phone kan lei ding tin tongaw dingin an beaw, lamzawh hnuah phone an lei tum maw si ti cu ka thei ve lo. Ralhrang pawlin Maung Aka Kyaw cu an pah let, amah tuamhlawmtu Ma Mya Kyu Kyu Thin le Ma Yin May Aung khal ralhrang pawlin an kai.\nAn pathum in rualpi ṭha zet an si, tu’ah Maung Aka Kyaw hi a thi zo tin thuthang a suak bet. Khuitawk hmun ah an hruai ti khal kan thei hrih lo” a ti.\nMaung Aka Kyaw le Ma Yin May Aung hi unau an ti, an rualnu Ma Mya Kyu Kyu Thin le Maung Aka Kyaw cu Food Panda ah thilri zemtu Delivery hna an ṭuantlang ih tuisun sunday hi an cawlhsun a si vekin an tongaw khawm. Mino pathum cu kum 20 hnuailam hlir an si ih Hlaing Township le Insein Township ih um an si.\nZRA In PDF-Zoland Hruaitu Pakhat An That\nRalhrang In Yangon Lamzawhtu Pawl An Pah Hnuah Thuthang Latu 2 An Kai Ih An Thuhla Theih A Si Nawn Lo


Dr. Sui Lian Mang Kan Lungawi - Chinland Today Media\nJanuary 14, 2010 5:08 pm·0 comments\nA cabuai ih a to lai....Cawl man le man lo ih Pathian hnatuan Dr. Sui Lian Mang\nKan Chinmi Pathianih in cawisanzia hi a nini in alang a si. Kan dunglam kum ihsin Sapte cu Kawlram mi harsapawl bawmtu a sivekin cawisannak tiang khal Kawlrampi in a hlan. Kan Chinmi lakah International ih cangvai thei kan pung sinsin ih a lungawi um nasa.\nTimothy Sui Lian Mang khalin kan dunglam kum reipi ihsi a rak buaipi reromi Falam Bibal Thuthlungthar cu leitlun ramkip ih um kan Chinmi kut ah a thleng rero thlang. Chinlandtoday cun hivekih mipi hrang ih a tuannak ruangah kan lungawinak kan hlan a si.\nHimi, Thuthlung Thar Bibal a lehlinmi hi ram sung ram leng ih mipipawl cun danglam in tha an tinak thu kan dawng. A ngantu le a tawlreltubik Dr. Mang cun “ti palhnak tampi ka nei ko ding, a tlamtling lo zet ti ka thei” a ti ko nan siartu mipipawl ih lawm le upat a hlawh zet a si.\nCT palaipawl cun a hnatuan ropizet an rak theihthup ruangah kan dung kum July 28, 2009 ah interview a rak tuah. Cumi lai ih thusuhmipawl siartupawl khalin hlawknak tampi an nei. Interview na siar duh ve ding kan zum ih hinah: http://chinlandtoday.info/2009/07/dr-timothy-sui-lian-mang-le-chinlandtoday-info/ kimcangten na siar thei.


Military council ralkap-in Dalan-pawl cu ting 15 laksawng pek a si ding thu a puang – Thechinlandtoday\nMilitary council ralkap-in Dalan-pawl cu ting 15 laksawng pek a si ding thu a puang\nadmin August 30, 2021 Leave a Comment on Military council ralkap-in Dalan-pawl cu ting 15 laksawng pek a si ding thu a puang\nRalkap duhlohnak lantertu pawl kaih thei dingin thuhla petu (Dalan) pawl cu laksawngah ting 15 ih sin cu hnakin tam bituk cin um lo pek an si ding thu thuneihnak latu Military council hnuaiih Information department lamin an puang tiah theih a si.\nCu thuchhuahah cun ‘cu mi thuhla petu hailang thei dan ih zirin laksawng cu a thupten pek an si ding thu, August ni 27 date hmangin an tarlang a si.\nThuhla petu (Dalan) pawl laksawng pedingih din mi military council member te cu U Thei Nyuint, Man Nayin Maung, U Khin Maung Shwe, Jeng Phang Naung Taung, Daw Aye Nu Sein, U Sai Lon Sei, Dr. Banyar Aung Moe leh U Shwe Chein ti pawl an si.\nAnni pawlin hivekih laksawng pek rawtnak ralkap hotu lu Ming Aung Hlaing hnenin an thlen hnuah hi thusuah hi tuah a si.\nNational Unity Government (NUG) leh a hnuaiih PDF pawl cun military council pawlih kaihhruai awk dan cu thiatbal dingin leh mipi pawl thin phangin hro ih an mah cohlang dingin thahrum thawhnak nitin an cawksuak a si, tiin thu an suah mi ah an tarlang a si.\nTu naite khalah hin, PDF ralkap pawl ralthuam retih peaw ding leh NUG cozah cohlang lo dingin Yangon township thenkhatah ca an tar suak ih, veng sungah motor-in an feh kalih an puan thu khal theih a si.\nMilitary council- ralkapin kum kim lo mi pahnih thi dingin an thu rel sak →\n← Kokant (MNDAA) nih SAC ralkap tampi an that ih, ralthuam pawl khal an lak sak


Ka dik, Na Sual! - Chinland Today Media\nMay 22, 2009 1:37 am·0 comments\nMay 22 | Tlawngkai Ninga\nSiar: Luka 6:37-42\nMi va soisel hlah, Pathian in a lo soisel ve lo ding. Mi va hnong hlah, Pathian in a lo hnong ve lo ding. Midang ngaidam awla Pathian in a lo ngaidam ve ding. -Luka 6:37\n– 1Sansiarnak 16-18\n– Johan 7:28-53\nKa rualnu Ria in Heron timi a thla a pharh tikah piruk a kau ih mangbangza pianhmang neimi vate cu a duhzet. A inn kiang ih tili fate ah a thla pharh in a ttum duaido asile lungawizet in a hmuak ttheu.\nHeron hi mangbangza vate phun dang a si cu ka pom thei ve. Asinan ka hmuan sungih a rat ding cu ka duh lo. Ziangahtile ka hmuan ah in a um menmen lo ding ti ka thei. Nga pawl a cuk dingih a ei tengteng ding.\nRia le kei zo kan hmaan? Ziangah kan bang aw lo? Mizia, thuanthu, theihnak dangdang in minung ih hmuh daan a danglamter. Mi pakhat a dik a si ahcun midang an palh tinak a si lo. Ruahnak a bangrep lo ruangah a caancaan ah zaangfahnak nei lo, thuhla khoh emem le mi parih thutthen duh kan si thei men. Sual thu ka sim duhmi si loin hmuh daan le ruah daan danglam thu ka simmi a si. Midang parih kan ruah daan, kan tuah daan, le kan lungput pawl hi raalrin a ttul. Ziangahtile cuvek cekci in kan co kir ve leh thei (Luka 6:37).\nHmuh daan dang a neimi midang hnen ihsin kan zir thei maw? Duhdawtnak le thinsaunak malte tal nei dingin kan zir thei pei maw? Lungawiza a simi cu Pathian ih thinsaunak le duhdawtnak cu ka parah a tumzet.\nBawipa, kan parah na thin a sautuk,\nAsinan cumi thei thei dingah kan khul a fung;\nCuvek duhdawtnak langter dingah zaangfahnak in pe aw,\nKan duhdawt mi pawl hnenah.\nA fatezetmi duhdawtnak in nasazet in thil a danglamter thei.\nA Hlo Mi pawl


Chinram hriamkai ṭangrual pawl in ZRA ralrin an pe | Falam Online Media\nTuhrawng, Chinram thuthang ngaihsak hlawh zet pakhat cu CNF telin hriamkaibu kopaw pawl le ZRA an doaw thu hi a si ih, hih thu thawn pehparin siseh, ZRA in mipi humtu hriamkai pawl a ti buai bet cun Chinland Join Defense Force ralkap pawl in kan do leet ding ti`n Chinland Joint Defense Committee ih ṭuanvonei mipakhat in a rel.\nAmahcun “zomi ram ah ZRA baaklo hriamkaidang kan um siang lo tiih policy an nei ruangah CJDC member a simi PDF-Zoland le CDF-Tonzang cangvaihnak a ti har phah thluh.”\n“ZRA lamin in tibuai thei ringring ruangah le SAC ralhraang dotu hriamkai pawl an tibuai ruangah ZRA le kan karlak boruak cu atu hnakin a sosang sinsin thei” tiah a rel ih “Chinland Join Defense Force – CJDC member le tualsung hriamkai pawl hnaihnoknak an tuah saal pang cun CJDC in a do leet ringring thlang ding” a ti.\nZRA hin Dothlengnak ih pumpeawtu hriamkai pawl umhmun khuarnak voi 3 lai an luhcilh zo ih, an neihsun hriamhrei ralthuam an laksak hlei ah mino ṭhenkhat kut an thlak. December thla thok khalah Zoland-PDF hruaitu Pa Cin Sian Sum an kap that tiah theih a si.\nSiarcih : Pa Cin Sian Sum kap thattu bulpakin thei fel zo\nCutiih, Dothlengnak ih pumpeawtu hriamkai pawl harsatnak an pe hlei ah CNF do tum in ralhraang SAC ralkap pawl thawn an biakaw tiah thuthang a suak ruangah CNF le PDF/CDF hriamkai ṭangrual pawl cun December 17 ah an va kap tiah theih a si.\nCuih ṭum, doawknak thu thawn pehpar in CNA/CNF ih ṭuanvonei Salai HtetNi cun a hnuailam bangtuukin a rel a si.\n“December 17 ah CNF, CDF-Hualngo, Zoland PDF le ZNDF tangrual pawl in ZRA an do timi cu thudik a si. Kan va do naksan cu CNA le tualsung hriamkai pawl nuai ciimit tumin Tedim ih SAC ralhraang thawn an biakaw ti`n CDM tuahtu hnen ihsin thuthang kan dong.”\n“Cuihtlunah kan ram in nor ti`n kan hmu ruangah doawknak a suak hi a si. Tuṭum hi CNF le tualsung hriamkai pawl ṭangrualin ZRA kan do hmasabik ṭum a si ih doawknak ah ZRA lam ah mi 5 an thi. Kan nih lam ah hriam tuar khal kan um lo” ti`n Salai Htet Ni cun a rel.\nDecember 17 ih doawknak thu thawn pehpar in ZRA ih ṭuanvonei mipakhat cun CNF le tualsung hriamkai pawl thiam lo a coter ih “ngaidam in dil le dillo cu ret hrih in a tikcucaan a thleng leh ding” tiah a ti.\nSiarbet : ZRA lamṭang pawl in Mizo kan unau hnen ah zualko\nZRA lamṭang pawl in Mizo kan unau hnen ah zualko\n← CNDF le PDF ralkap dungsiiplai cu Caan ṭha ah laakin Ralhraang pawl in Khawpumhlum deuh thaw Urkaang\nLeitlunhuap ah kan ram buainak a lar nawn lo nak san →\nFalam, Economic Bank ih hnaṭuan ṭhenkhat cu a thup thiarin Zung an kaai`


Архивы legit online installment loans - Game Land\nZippyloan loan review that is personal. We think it is important for you yourself to know the way we earn money. Share: Simply Simply Click to share with you on Twitter (Opens in brand brand new screen) Simply Click to talk about on...


Beiseinak - Chinland Today Media\nOctober 1, 2009 11:17 am·0 comments\nMi ttha lozet nan si nain nan faate hrang ahcun thil ttha pek nan thiam a si ahcun Vancung ih a ummi nan Pa in a diltu hnen ahcun ziangtin so thil ttha pek loin a um ding. -Matthai 7: 11\n– Isaiah 11-13\n– Efesa 4\nEi ttha malte keng in kan hmuancar ih nga zuatnak duum sungih nga kai dingah ka ke cing-ci-dir in, thawmvang um lo dingin dimte’n ka feh. Ka thlaam cu tidai sungah a lang a si ding…culole ka thawmvang a dim ngah lo a si thei men. Tili tlang ka va naih tikah nga tumpipi 15 lai cu ka lamah an ra, ei ding beiseizet in an kaa an aang hiamhiam.\nZiangah si pei nga fatete pawl an mei phau in an her awk rero? Ziangahtile nga zuatnak tili ih kei ka rat sannak hi anmah hrangah rawl pe dingah a si ti an thluak sungin theihnak an neih ruangah a si ko ding.\nKannih zumtu pawl tla Pathian in kan hrangah thil ttha laksawng pek in duh ti kan theih thuknak ruangih kan naih ringring asile – Amah kan pannak cu a liamcia caan ih kan tontehmi ah hngetzet ih kan theih fiangmi parah hrambun le tthum aw in beiseinak tumpi kan neih ruangah a si.\nMissionary William Carry in hiti’n a ti, “Pathian hnen ihsin thil nasazet beisei awla Pathian hrangah thil nasazet tuah tumtah aw.” Pathian cun tuahter in duhmi tuah suak thei dingah tlamtling tein thuam tthat ding in duh, kan ttul caan ah zaangfahnak le ngilneihnak co dingah raaltthazet ih Amah pan dingah in sawm (Hebru 4:16).\nA faa le pawl cu zumnak ih nung kan si vekin kan ttul tikah kan duhmi cu Pathian in in pe ding ti ruat in thin hnangam te’n um ding kan si (Matt. 7:8-11).\nBeiseinak thawn thla kan cam tikah,\nPathian duh daan vekin;\nA duhnak tlamtlingter dingah,\nKan nunnak ah hna a ttuan ti kan thei.\nBeiseinak taktak tel lo ih thlacam cu zumnak um lo langternak a si.\nHmuhsaknak le Mangbangza pawl\nLungkim Tlangnak Nei Maw Nei Lo


US President Obama Tei Nupa In Christmas Thucah Tawi Sim - Chinland Today Media\nUS President Obama Tei Nupa In Christmas Thucah Tawi Sim\nDecember 30, 2012 7:28 am·0 comments\nWASHINGTON D.C : Obama le a nupi cun, kan hman liamtak Christmas cu nuamtak in an hmang ve ih, Christmas hlante ah an nupa in thucah tawi simnak an nei veve. Cutawk ah Obama cun, “ US ramsung ih um kan zate in Christmas lungawiten kan hmangtlang ding.\nHi tikcu can hi, Jesuh Khrih ih suahnak kan lawmnak can asi ih, Jesui’ nun kan nun ah lang ding in a hnen ihsin kan zir ding asi” ti in asim. Cun, Afghanistan ram ih ralkap pawl hnen ah, kan dung naite ih tlawnginn ih thahawknak thleng mi sungkua pawl hnen ah leh, thlipi ruang ih thihnak tuartu sungkua pawl hnen khal ah a hnemnak thu asim.\nA nupi Michelle Obama khal in, “ America ram ah, pakhat le pakhat kan bawmawk hi a sunglawi tuk. Tui tikcu can khal ah, kan ramsung le ramleng ih bawm tulmi pawl bawm ding hi kan tuanvo asi” ti in a sim ve.


Zephaniah 1 - LOLCat Bible Translation Project\n1 Ceiling cat telded Zephaniah stuffs. Dis was when Josiah (who was maded by Amon)was da kingz of Judah-land. I thawt u shud no dat Zephania was maded by King Hezekiah who was maded my Amaria who was maded by Gedaliah who was maded by Cushi. Sure iz lotz of "iahs" made by dat Cushi guy. Srsly.\nCeiling Cat juj da urf\n2 nywaz afer all da mading happens Ceiling Cat says "I will make ded all stuffz on da urf. All the LOLruses, moocows and pepple. No one will not has ded. I, Ceiling Cat has spoked"3 "I am mad to you, Jurusa-town and Judah-ville. U all wurship da pretended Ceiling Cat, FAIL"4 nyone who wurships starz n moonz and sunz will be ded5 U front 2 Ceiling Cat and wurship pretended Ceiling Cat, you can has poison Cheezeburger!6 U acks for Ceiling Cats's halp but donut listen, u will has dedness too."\n7 Ceiling Cat will pwn da urf soon, so be kwyat. d00dz will be in ur Judah-ville, steelin yer stuffz.8 An wen dat hapen, Ceiling Cat sed dat "Kittehs wif no furz be pwned.9 An if kittehs hided cheezburger frum hyumun, tehy be pwned."\n10 "Stuf awl ovr will mayk noyz lowd. Srsly.11 omg, ai haet mutereulistik kittehs.12 An if yu fink Ceiling Cat not gud, him mayk yu ded.13 yu will be made chaynj uddur kitteh's litrbockses."\n14 Ceiling Cat coems faszt. Be gud oar no can has cheezburger.15 it be not gud! no moar grasz an burds go hided so no can chays dem.16 kittehs wit shrp clause get ded furst.\n17 "An ai mayk bad kittehs fallz off cownter cuz dey no can C."18 Den Ceiling Cat wul mayk fier to mayk ded awl bad kittehs. An teh Urfs no moar can has not gud kittehs.\nRetrieved from "http://www.lolcatbible.com/index.php?title=Zephaniah_1"\nCategories: Old Testament | Zephaniah\nThis page was last modified on 30 August 2008, at 01:44.


SPU1-SESSION 4 - Hre Mang\nBible siar: John 11:17-27. 17Jesuh a va thlen tikah Lazaras an phumnak ni li a si zo. 18Bethani cu Jerusalem ihsin peng hnih kim deuh lo a si ih, 19Judah mi tampi cu an ṭapa ih thih sanmi Martha le Mari topi dingah an ra.20Jesuh a ra lai rero ti kha Martha in a theih tikah amah hmuak dingah a feh, a sinain Mari cu inn ah a um. 21Martha cun Jesuh hnenah, “Bawipa, hinah rak um ta cila ka ṭapa cu a thi lo ding nain! 22Sikhalsehla atu hmanah hin Pathian in na dilmi cu a lo pe ko ding ti ka thei,” tiah a ti.23Jesuh in, “Na ṭapa cu a nung sal ding,” tiah Martha cu a ti.\n24Martha in, “A si, ni neta bikah cun a tho sal leh ding ti cu ka thei,” tiah a let.\n25Jesuh in a hnenah, “Kei cu thawhsalnak le nunnak ka si. Zokhal keimah i zumtu cu thi hmansehla an nung ding. 26Zokhal keimah sungah a nungmi le i zumtu cu an thi nawn lo ding. Himi hi na zum maw?” tiah a sut.27Martha in, “A si Bawipa, nang cu leilung ah a ra dingmi Pathian ih Fapa Messiah na si ti ka lo zum,” tiah a ti.\nNun harsatnak na tawn tikah ziangvek bawmtu nah awl theu?\n1. John 11:17-24. Harsatnak kan tawn tikah ziangtin kan hmaitawn (respond) timi in ziangtin Pathian ruahsannak a langter?\n2. John 11:25-26a. Himi Bible bungcang sungah Jesuh tongkam in ziangvek ruahsannak in neither?\n3. John 11:26a-27. Vanram thu a thei dah lotu hnenah ziangtin vanram thu a theihfiang nak dingin na sim ding?\n4. Kan nitin hmuhtawnmi pawl hi amah kan bang sinsinnak ding hrangah Pathian in a hmang asi. Na hmuhtawnmi nunpinak in a hnuailam vekin hmang aw.\n· Na hmuhtawmi lak ah Amah na bang sinsin nak dingin Pathian ziangtin hna a tuan?\n· Hmuhtawnmi lakah Pathian hnatuan dan theihthiamnak a tultu hnenah sim sin aw.\n· Jesuh in na nunah hna a tuandan pawl thup hlah, simsin aw.\n5. Luke 6:46-49 siar aw. Pathian hnenah thlacam aw la, na nunah Pathian siloin na hngat awknak, ruahsannak na neih theumi pawl lo hmuh fiang dingin dilaw. Na hngat awk theunak pawl ngan aw la ziangtin Krih Jesuh ah hngat aw dingin na thleng ding ngan aw.\n6. Nitin Bible siar.\nNi 1: John 11:29-57\nNi 2: John 12:1-25\nNi 3: John 12:26-50\nNi 4: John 13:1-18\nNi 5: John 13: 19-38\nNi 6: John 14:1-15\nNi 7: John 14: 16-31\nUNTI 1 SESSION 4.docx


FALA IH MAWINAK - Chinland Today Media\nMay 4, 2010 7:51 am·1 comment\nMipa tam sawn cun fala kan hmuh tikah an hmaifang kan zoh ih, cuisin an ruangrai kan zoh. A tawbawr a tha maw, a kekar a mawi maw? A san lam teh ka duh zawng a si maw? tiin a phunphun in kan mah le kan mah kan sutaw ih, cuisin cui fala cu kan lung a kim a si le ngah ko kan zuam. Ngah an har deuh a si le kan mit ah an mawi sinsin ih, ngah an ol asile an mawinak in kan thinlung ah rei a daih thei lo. Cu hmuahhmuah cu kan ruat a si le, nunau ih mawinak cu an mahah si lo in, mipa thinlung sawn ah a rak si ti kan thei thei ding.\nVeikhat cu ka pate in, nupi ding hawl in khualkhua ah kan fehih, mawi zeizei pakhat kan vung hmu, tawkfang kan len hnuah kan khawlam panin kan tlung kir ih, lamzin ahcun ka thinlungin, a mawi ko … nan tuizan ka hung itthat dingih, thaizingah ka ruat lai asile, ka duh tinak, cun ka nei ding a tiih, a thaizing a hung tho cu a thinlungah a rak ruat nawn lo a si cek kei cu, ka nute thawn an neiaw daih. Curuangah, mi tampi cun kan thinlung rawn lo in, fala mithmai ah kan thinlung cu hnget ko ret kan tum sawn theu. Mawinak cu mi nehnak a si ko nan, mi mawi hmuahhmuah in mi an neh theh cuang lo, a neh ding mi thinlungah a mawi a tul sawn.\nMawi cu fala hmuahhmuah in an duh ih, angki le hnipuan hrang khalah an neih sumsaw tam sawn cu an hmang theu, nan zawi mitih mawi ding an si ti an thei aw lo. A rak zohtu ding mit ih a mawi ih, a thinlung a neh thei lawngah mi mawi ngaingai a si thei ding ti ruataw lo in, a mai thinlung in mawi a ti mi cu a thlun sawn theu. Fala thuruat thei cun, an mai thinlung hnak in, a rak zohtu dingih thinlung milin an thuamaw sawn theu. Thufin cun, Nunau mawinak cu Pathian an tihzahnak ah a um a ti bangin, Pathian tihzah cu fimnak ih hram a si a ti lala ih, curuangah, mi mawi cun Pathian an tihzah ih, cui an tihzahnak cun Fimnak ah a thlenih, Cui an Fimnak cun Mawinak ah a thlen sawn theu. Fala ruangrai tha zuarzi fawn, a behbeh tuk kan hmu theu ko ding, kha pawl kha mipa thinlung ih cam rei thei lo, mawinak famkim lo neitu an si theu. Mawinak neitu cu mipa hrang si tha bik le kumkhaw daih mi ro sunglawi a si.\nMipa tam sawn cun, a lenglam silo, a sunglam a thupi kan ti theu, a parih ka sim mi mawinak neitu pawl cu a lenglam khal in zoh an rak mawi ngaingai. Mi mawi lo hnakin, mi mawi pawl khi an sunglam khal a rak tha cingcing. Fala mawi le fim cun a mi sual pohpoh tiin a kawk men lo ih, tuahthat theinak lamzin a hawl sak sawn theu. A innsungsang khal ah, mi in thil an ti sual pang tik khalah, ngaithiamtu si dingin a ong aw ringring. Tlangval pawl, nupi neih cu zetzet kan um ko ding, a parih ka sim mi pawl na thlun thei ahcun, Pathian thlawsuah robawm na sar a si bik ko.\nCu pawl ka ruah hnuah, keimai hmuh tawnmi pakhat dang a rung um, cumi cu, “Fala hin rei daih theinak ding hin an mah ah pahnih a um, pakhat cu; an rim a rak si” timi ka hmu suak. Cumi thu ka ruah suahnak cu, Laitlang zin sukso, khu vutvo ah, rim bangaw lo celcel thawn kan to ih, lamzin a thatlo ruangah, zankhat khawte pakhat ah kan riak. An in kha a kau lemlo ih, cunah nunau mipa ti um lawn, saphaw parh kan it.\nZan Lai fangah ka thang dukdi ih, ka sir ka vun her cu, ka hngilh thei nawn lo ding mi rim in I zem!!! Cui ka sir ih rak it nunau cu, sunvu kan to khawm lai ahkhan, mawi tinak ziang hman ka nei lo ih, zoh khal ka zoh ciamco lo nan, a thai zing mawtaw ih kan to hnu cun, a rim khan a mah a ti mawi a si bik ding, ka zosh leuhleuh a si cu~!!! Curaungah, an rim hin anmah mawinak a pe ti ka sar suak.\nHngilh ni um lo… khi can\nFaizong par says:\non July 13, 2010 at 3:40 pm\nNa ca ngan atha nasa ih tha zang khal ka ngah zet nan ‘mi mawi lo hnakin,mi mawi pawl khi an sunglam a rak tha cingcing’ ti na ngan mi cu na pacang lo nasa, lai pacang thinlung abang lo.


13. Mai 2012 um 10:18 pm Uhr\n14. Mai 2012 um 11:35 pm Uhr\n1. Juni 2012 um 5:01 pm Uhr\n11. Dezember 2012 um 1:55 pm Uhr


2013 Passion Conference USA Ah - Chinland Today Media\n2013 Passion Conference USA Ah\nATLANTA, USA ( The Christian Post ) : USA ramsung le ramleng ihsin tlawngta mi 60,000 pawl cun, January 1-4 tiang USA ram, Atlanta state khawpi Georgia ih Georgia Done and Georgia World Congress Center ah hlunghlai zet in Passion conference neih asi. Cutawk ih an hotu Louie Giglio cun, “Tuitum ih passion conference kan tuah theinak hi a sunglawi ngaingai asi” ti in a thoknak zan ah asim.\nUSA ramsung ih University 50 ihsin tlawngta, ram 55 ihsin tlawngta le college 2,200 ihsin tlawngta pawl tongkhawm aw cun nuam le hlunghlai zet in hitawk conference ah Pathian biakkhawmnak an nei. Giglio cun, “ Kum 18-25 karlak zumtu pawl hin, an nunnak taktak in Jesuh Khrih an theihngah ih, an hnu ih ra umlai ding an nau le hnen khal ah Jesuh Khrih ih tetti tha an si zia an langter ding hi kan saduhthah cu asi” ti in a sim.\nKum 1995 kum ih Korea Christian mi 60,000 pawl ih biakkhawmnak an neihmi khal hmuhnak an nei ih, Pathian in mino pawl hmang in leitlun ih hna atuan vivo ding hi an duhtusam asi thu khal asim bet. Ezekiel 36-37 le Mark 9 nak Bible tla siartlangnak nei in, John Piper, Francis Chan, Beth Moore le midang Pathian mihman zetzet pawl in thuthangtha simnak khal an nei. Hi Passion Conference tuahnak hi tuikum hi kum 18 nak asi thlang.\nEBOLA NATHRIK KAI USA MI 2 DAM VIVO\nAngelina Jolie Film Unbroken Christian Pawl Hrangah\nPassion 2014 Conference Atlanta, Georgia Ah Hlunghlai Zetin Tuahsuak\nWashington Ah Nunau Khawmpi


CNDF cangvainak par ah Chin mipi Diriam zet - Falam Online Media\nCNDF cangvainak par ah Chin mipi Diriam zet\nFalam khawsung inn khaang tumtu kaihkhih an si thu ah Chin ralkap CNO/CNDF in thuhla felfai zirzoi in sual tuahtu mi 3 pawl, mi khua mi ram ah an va kai thei cu leitlunhuap Chin mipi an diriam zet.\nMarch 5, zaan nazi 9 hrawngah Falam khawlaili inn urkaang tumtu an um ih, cuih zaan ihsin thok tualsungum mipi cu zaan an it thaw thei nawn lo.\n“March 5 zaan ah Bazaar Kimpu inn le Ko Htun tei` inn datsi theh in an ur nan a phar lawng a kaang. Mei an phal man.”\n“St.John kiang Pu Lian Tin Hre tei` datsi dawr an ur tum bet ih datsi pung hril awn an thei ih an va zoh cu mawṭaw cycle pakhat thawn mi 3 an tlan lai an hmu. Thei man loin rak kaang sehla cu …. ruah ngam a si lo” tiah tualsungum mipakhat cun a rel ih “khai zaan ah keimah telin lungfimcin upa cu it that thei an mal ding” tiah a ti.\nCulaiah, March 6 zingah Falam thawn a hlat tuklonak Laimual thlen hlan ah inn pakhat a kaang. Cubetah cuih zaan thotho ah Tlanglo veng, Lampa ih inn 3 cu rinhleh um zetin a kaang.\n(March 6 thotho ah Congṭhe khua ah hmaituam mi 3 in thingtan keng in inn pakhat an deng. Inn neitu pitar cu na rel ciitceet cun kan lo that ding an ti tiah tualsungum pawl cun an rel)\nCuvek boruak ah zaan ih vengtin duty tuding security group an rak din man phah nan, Falam khawpi siatsuahtumtu atakih kaihkhih an si hlan sung cu thin thi in kan it thei lo tiah tualsungum pawl in an rel.\nCNDF in Falam inn khaang tumtu an kai thu an phuang\nCNDF in thuhla felfai a zirzoi hnu ah Falam inn khaang tum tiih hmuhsuahmi Biak Ceu Lal, Ceu Lian Hum le Sang Lian te` 3 cu Mizoram ah an kai.\nMarch 9 ah Biak Ceu Lal le Ceu Lian Hum cu Mizoram, Aizawl khawpi ah an kai ih, Sang Lian cu March 11 ah Mizoram, Zokhawthar khua ah kai ngah an si thu, CNO/CNDF in March 13 ah mipi an sim thei.\n“CCTV zuk ngah mi le a hmutu pawl sim vekin CNO/CNDF in zirzoinak kan nei ih, an 3 cangvaihnak a si ti kan hmusuak ruangah kan kai a si. Atu ah CNDF Thawnginn ah kan khum sung ih, Lampa inn 3 urkaangtu an si le silo, zirzoinak nei bet vivo in kan phorh suak ding” tiah CNO/CNDF cun mipi an sim thei.\nCNDF cangvaihnak par ah Chin mipi Diriam zet\nCNDF in Falam innkhaang tumtu mi 3 an kai thu an phuang hlan ah, India-Myanmar ramri kiltu လဝက zung hnaṭuan pawl in mipi ta an lak sak mi မှတ်ပုံတင် pawl, an kut ah a um thu le a neitu pawl in hlam saal a theih thu mipi an sim thei.\nCuhleiah Falam mipi thlaphang tertu mi 3 an kai zo thu an phuang bet cu atakin mipi hrang hna an ṭuan nak an langter a si ti`n Chin mipi pawl CNDF cangvaihnak par ah an diriam zet a si.\n← Chinram hriamkaibu thawn pehpar mi thu ah Mandalay ih Doctor 14 pawl licence phit sak\nRussia cozah in Kyiv khuapi kiang, Hostomel Airport an lak lai Video an thlah →\nRalhraang SAC ralkap in Dokṭhek khua Urkaang


Nunau le Uite, Mipa le Zawhte - Chinland Today Media\nJuly 5, 2017 8:21 am·0 comments\n“Nunau le uite, a culnel paihpaih” timi kan thei ttheu ko ding. Nunau cu uite vek an si, a culnel tam paihtu ih hnenah an ngam mai, duat le zawiawi theitu an pan mai, tinak deuh a si hmang. Mi tampi cun nunau ngainepnak ttongkam ah an hmang. Himi hi a dik lo lawlaw. Hivek lungput hi thleng a ttul tuk zo.\nZiangahtile duat le culnel ngainatu hi nunau lawng an si lo. Mipa le nunau hmuahhmuah in duat le ngaihsak kan duh thluh. Cumi ah, kan miphun dinhmun ih mipa le nunau bangawklonak cu mipa in duat le ngaihsak kan duh sawn in a lang mi hi a si. Curuangah “Mipa le zawhte” tiah ka tahtthim.\nUite cu an thinlung put a thiang. Zovek minung khal an hmuh hmaisabiknak ahcun an ter neuno. Midang lungawitertu si an zuam. Duhdawtnak an nei. Asinan anmah duat lemlotu, anmah kawktu tivek cu an va naihniam nawn lo. Anmah duattu le duatlotu an theithiam ol zet. Cuitlun ah, a neitu tei’ innsang ah pek lo khal ih ngah tum cia mi an nei lemlo. In cawmtu an si ruangah, ka bawipa le ka bawinu an si timi phahniamawknak thinlung an nei. Duat an duh zet nan inn kilhim ding an pelh phah lo.\nZawhte cu an thinlung a hngal. Midang lungawiter an tum lo. Anmai’ lungawinak le nomnak lawng an ruat. An hmuh mi pohpoh an nel mai lo. Asinan anmahte’n covo an pe aw cia. Anmahte’n ihkhun parih puan hlum sungah hngal zet in an riak mai. Cumi cu an covo si ding cia ah an ruat. Inn pakhat ih lal ah an ruat aw ttheu. Duat an duh tuk ah minung kiangih ret cun zinghnam khal hawl lo in zanvar an um men. Ka ei ding rawl in pek rero ruangah an bawipa/bawinu ka si timi lungput an nei. Duat le ngaihsak si ding ih piang hrimhrim ah an ruat aw cia.\nUite le zawhte in duat an duh veve nan, an lungput a bangrep lo. Uite cun duat mi si thei ding in fel (midang lungawiter le inn kil tivek) a zuam ih, zawhte cun duat mi si ding cu a pianpi canvo ah a ret. Kan miphun ih nunau tam zet khal in duat mi si thei ding ah felte’n an um, nuncan mawi neih an zuam. Culai ah mipa tam zet cun duat mi si ding hi anmai’ suahkeh canvo hrimhrim ah an ruat ih, fel khal tum lo in an um. An fel lo cing khal in duat le ngaihsak an duhnak cu a reh cuang lo ih, phuhrunawknak khal an nei cuang fawn lo. Mipa an si ruangah lal si ding cia ah an ruat aw ttheu.\nHivek lungput hi kan miphun ih nunau le mipa dinhmun le canvo bangreplonak, mipa hliahkhuh (male dominant) mi khawruahnak pawl ruangah a ra suak mi si ding a bang. Mipa si ruangih cungcuang sawn ih ruatawknak, fel khal ah fel lo khal ah duat le ttihzah phu hrimhrim ih retawknak tivek hi cu thlah liam a ttha thlang lo maw?\nKhatlam ah, mi tthenkhat in nunau dinhmun khaisan duhtuknak ruangah, “Nunau a si ruangah ttihzah upat aw” an timi khal a dik cuang lo. Ttihzah upat a tlak mi cu nunau a si khal ah, mipa a si khal ah ttihzah upat ding a si mai. Mi fel lo zet kha nunau a si ruangah ttihzah upat a theih lo vekin, mipa khal va si sehla ttihzah upat ding a si cuang hrimhrim lo. Ttihzah upatawknak le ngaisannak tivek hi ci-tthen (gender) ah tthum aw ding a si lo. Mi bulpak cio (mipa siseh, nunau siseh) ih kan nun ah a tthum aw mi a si sawn.\n(Hminsin: “Nunau” timi ttongfang hi mi tampi in “mipa” hnakih a niam mi minung, a nau mi minung tican ah kan ruat ttheu. Curuangah “minu, numi” tivek in kan hmang. Keimah khal in ka rak hmang dah. Asinan kan pipu ttong ah “nunau” timi cu “nu+nau” tican a si. “Nu le fanau” hi tthen theih lo thil ah an rak ruat ruangah “nunau” ti ih an kawhnak a si. Fa vontu, fanau fingkhawitu bik an sinak a langter. Asinan “minu, numi” tivek na hman duh sawn thotho khalle nangmah thu a si thotho.)\nRAM LINGLET KAWLRAM/MYANMAR\nA HRAMTHOK VS A CEMNAK